
POZNANOVEC POSTAO 
EKOLOŠKA BOMBA 


“Dođe mi da spakiram kofere i 
odem čim dalje odavde“ 


DOBIT ĆEMO PARK 


“Ponekad treniram 
i sedam dana tjedno, -;:=<== 
to je moj život“ 


Viktor Potočki iz Donje Stubice jedini je profesionalni biciklist iz KZŽ, 
višestruki državni prvak u cestovnom biciklizmu i ciklokrosu 

? HŽ NAJAVIO RADOVE: OVO SE ITEKAKO TIČE ZAGORACA 


Neki vlakovi neće voziti, 
neki će kasniti 


Zbog obnove, desni kolosijek 
na dionici Zagreb Glavni kolod- 
vor - Zagreb Zapadni kolodvor 
zatvoren je za promet od 1. velja- 
če do 1. ožujka u 23.59 sati. 

Popis vlakova koji u tom raz- 
doblju neće voziti na relacijama 
između Zagreb Glavnog kolod- 
vora te Zaprešića, Harmice i Sav- 
skog Marofa u oba smjera put- 
nicima je dostupan na mrežnim 
stranicama HŽ Infrastrukture. 


U stajalištu Kustošija za 
ulazak i izlazak putnika kori- 
stit će se peron na lijevom (juž- 
nom) kolosijeku. 

Informacije o posebnoj re- 
gulaciji željezničkog prome- 
ta zbog radova dostupne su 
na mrežnim stranicama HŽ 
Infrastrukture. 

Posebne regulacije prome- 
ta usklađene su s dinamikom 
izvođenja radova i planirane su 


Posebne regulacije prometa usklađene 
su s dinamikom izvođenja radova 

i planirane su povremeno, sve do 
završetka radova, a što se očekuje 
sredinom ove godine 


Ostali vlakovi vozit će jed- 
nim kolosijekom na relaciji Za- 
greb Glavni kolodvor - Zagreb 
Zapadni kolodvor i obratno te se 
očekuju znatna kašnjenja poje- 
dinih vlakova. 


povremeno, sve do završetka 
radova, a što se očekuje sredi- 
nom ove godine. 

- Ispričavamo se putnicima i 
molimo za razumijevanje - poru- 
čili su iz HŽ-a. (kk) m 


Varaždinska županija 
najbolja po stopi 
nezaposlenosti 


VREBA: NEI 
OVOSU 


STOPOM NEZAPOSLENOSTI 


kn 


Podaci Državnog zavoda za 
statistiku za prošlu godinu po- 
kazuju da je u prosincu najma- 
nju stopu registrirane neza- 
poslenosti imala Varaždinska 
županija, svega 3 posto. Iza Va- 
raždinske slijede Istarska župa- 
nija s 3,2 posto, Zagrebačka žu- 
panija s 3,3 posto, Krapinsko 
- zagorska županija s 3,5 posto 
te Koprivničko - križevačka žu- 
panija sa stopom nezaposleno- 
sti od 4,3 posto. 

Grad Zagreb ima stopu ne- 
zaposlenosti od 3/1 posto. 

Što se tiče ukupnog broja 
zaposlenih, najviše ih je bilo u 
Gradu Zagrebu, a nakon njega 
slijede Splitsko - dalmatinska 


SINAJMANJOMI 


NennoA vo: OTaD E sd SLANU 


m 


županija sa 170.877 zaposlenih, 

Zagrebačka županija sa 140.341 

zaposlenih, Primorsko - goran- 

ska sa 118.259 zaposlenih, Osječ- 
ko - baranjska županija s 99.911 

zaposlenih te Istarska županija 
S 97.090 zaposlenih. 

Također, podaci DZS-a po- 
kazuju da je u prosincu 2023. 
ukupan broj zaposlenih u zem- 
lji iznosio 1.653.778, što je u od- 
nosu na studeni pad od 0,2 po- 
sto, a u odnosu na prosinac 
2022. godine porast od 1,3 po- 
sto. Za razdoblje od siječnja do 
prosinca 2023. u odnosu na isto 
razdoblje prethodne godine, 
broj ukupno zaposlenih pora- 
stao je za 1,2 posto. (kk) mi 


» O PARKU PRIRODE NA SJEVERU HRVATSKE OGLASILI SE IZ MINISTARSTVA GOSPODARSTVA 


“Prioritet je ove godine 
stvoriti preduvjete za 
proglašenje parka" 


Zaštita djela prostora Hrvatskog zagorja u kategoriji parka prirode 
stvorit će kvalitetne preduvjete za očuvanje prirodnih, ali i 
kulturno-povijesnih vrijednosti 


Buduće zaštićeno područje odlikuje se brdskim šumama koje prekrivaju više od 75 posto područja. Također, 
za dio budućeg parka karakterističan je splet travnjaka, vinograda, voćnjaka i vrtova, šumaraka i naselja koji 
čine tipičan mozaični krajobraz Hrvatskog zagorja 


inistarstvo gospodar- 
DI stva i održivog razvoja 

intenzivno radi na ak- 
tivnostima zaštite Ivanščice, 
Strahinjčice, Maceljske gore i 
Ravne gore u kategoriji par- 
ka prirode. Riječ je o ideji po- 
krenutoj 2021. godine na ini- 
cijativu nekoliko saborskih 
zastupnika III. izborne jedini- 
ce, gradonačelnika i načelnika 
te dva župana. 

Tijekom siječnja na rad- 
nim sastancima ministra gos- 
podarstva i održivog razvoja 
Damira Habijana s Varaždin- 
skom i Krapinsko - zagor- 
skom županijom usuglašen je 
načelni obuhvat budućeg par- 
ka površine preko 31.000 hek- 
tara. U tijeku su konzultacije 
s predstavnicima 14 gradova 
i općina čiji je prostor obu- 
hvaćen prijedlogom granice. 
Cilj je upoznati ih s kategori- 
jom parka prirode i učincima 
koje će imati na stanovništvo 
tog kraja, ali i prikupiti njiho- 
va mišljenja. 


KARAKTERISTIKE 

Buduće zaštićeno područje 
odlikuje se brdskim šumama 
koje prekrivaju više od 75 po- 
sto područja. Također, za dio 
budućeg parka karakteristi- 
čan je splet travnjaka, vinogra- 
da, voćnjaka i vrtova, šumara- 


ka i naselja koji čine tipičan 
mozaični krajobraz Hrvat- 
skog zagorja. 

Prostor nastanjuju broj- 
ne biljne i životinjske vr- 
ste, a zabilježeno je više od 
1200 biljnih svojti što pred- 
stavlja gotovo jednu četvrti- 
nu biljnih svojti zabilježenih 
u Hrvatskoj. 

Budući park prirode ističe 
se vrijednim geološko-paleon- 
tološkim lokalitetima od ko- 
jih je najpoznatija jedinstve- 
na špilja Vindija. U parku su 
smještena i izvorišta triju rije- 
ka - Sutle, Bednje i Lonje. 

Pitomi krajolik ovog pod- 
ručja oblikovao je čovjek kroz 
prošla stoljeća u suživotu s 
prirodom te ga obogatio gra- 
diteljskom i kulturnom bašti- 
nom. Brojni utvrđeni gradovi 
(burgovi), kurije, ljetnikovci i 
dvorci s prepoznatljivim peri- 
vojima predstavljaju specifič- 
nu i vrlo vrijednu graditeljsku, 
kulturnu i povijesnu vrijed- 
nost ovog prostora. 


BEZ NEGATIVNIH UTJECAJA 
Na prostoru se mogu odvija- 
ti sve postojeće, ali i buduće 
gospodarske djelatnosti, uk- 
ljučujući i proizvodnu ili indu- 
strijsku djelatnost, koja nema 
značajan negativni utjecaj na 
bitna obilježja i ulogu parka. 


Prioritet je tijekom 2024. 
godine revidirati Stručnu 
podlogu za zaštitu iz 2013. 
godine, izraditi geodetsku 
podlogu obuhvata parka i 
provesti javni uvid kako bi 
se stvorili zakonski predu- 
vjeti za proglašenje parka. 
Cijeli proces pratit će komu- 
nikacijske aktivnosti s dioni- 
cima u prostoru. 

Zaštita djela prostora Hr- 
vatskog zagorja u kategoriji 
parka prirode stvorit će kva- 
litetne preduvjete za očuva- 
nje prirodnih, ali i kultur- 
no-povijesnih vrijednosti. 
Također, kao i na primjeru 
postojećih parkova prirode 
u Hrvatskoj, zaštićeno pod- 
ručje je prilika za prepoznat- 
ljivost i dodatnu promoci- 
ju područja na nacionalnoj i 
međunarodnoj razini, razvoj 
održivog turizam, rekreativ- 
nih sadržaja u prirodi, uku- 
pni razvoj ovog područja te 
veću i lakšu dostupnost EU 
fondova za financiranje pro- 
jekata očuvanja prirodnih i 
kulturnih vrijednosti, posje- 
ćivanja i edukacije. Park će 
pridonijeti očuvanju kvali- 
tete života i zdravlja ljudi na 
ovom području kroz očuva- 
nje dominirajućih seoskih 
domaćinstava i ublažavanje 
trenda depopulacije. (kk) m 

?» POZNANOVEC POSTAO EKOLOŠKA BOMBA. SMEĆA JE SVE VIŠE, A MJEŠTANI SU NEMOĆNI 


“Dođe mi da spakiram kofere 


i odem čim dalje odavde" 


Poznanovec je nekad bio poznat po brojnim tvornicama, a danas je sinonim za odlagalište otpada. Mještani su 
kucali na brojna vrata, održali su i mirni prosvjed, no rješenja nema. Brdo smeća i dalje raste. Još jedna hrpa raste u 


Mokricama, a trebala je nestati do kraja 2023. 


ještani Poznanov- 
ca kod Bedekovčine 
bune se zbog nekon- 


troliranog gomilanja otpada u 
samom središtu mjesta. Kuca- 
li su na brojna vrata, blokirali 
cestu, dobili, makar simbolič- 
nu, podršku općinskog načel- 
nika Darka Bana, ali rješenja 
nema. Brdo smeća i dalje raste, 
a inspekcije mijenjaju mišlje- 
nja doslovno kako vjetar puh- 
ne, piše Dnevnik.hr. 

- Prestanite nas trovati! Mi 
ovdje već godinama muku mu- 
čimo s ekološkom bombom. 
Smeće se u ovaj dio Poznanov- 
ca skoro u sam centar dovo- 
zi iz raznih krajeva Hrvatske, 
odlaže na otvorenom, a čak se 
noću i spaljuje. Zvali smo ra- 
zne institucije i nitko ništa ne 
rješava - kažu mještani koji 
su inače lani krajem studeno- 
ga održali i mirni prosvjed na 
kojem smo bili. 


SINONIM ZA ODLAGALIŠTE 
Poznanovec, koji je nekad bio 
poznat po brojnim tvornica- 
ma, danas je sinonim za odla- 
galište otpada. 

- Na tim mjestima gdje su 
bageri kopali počelo se dovo- 
ziti smeće jer ako se ništa ne 
gradi, a bageri kopaju, znači 
da se nešto u te rupe stavljalo 

- ispričala je Ana Merkaš. 
Govore kako većinom 
dolaze vikendima, po noći, 
uglavnom neradnim danima, 
znači kad inspekcije nisu pri- 
sutne. Za Udrugu žena Jana 


otpad se dovozi nekontrolira- 
no i bespravno. 

- S portala iz 2019. godi- 
ne na čestici 711/1 nema nika- 
kvog smeća. Zatim slijedi sli- 
ka iz 2022. godine čestica 711/1 
gdje se nalazi hrpa smeća. Re- 
cite, otkud je to tako moguće 
i tko je to uopće dozvolio?! - 
pita se predsjednica udruge 
Jasna Ocvirek. 

- Krapinsko - zagorska žu- 
panija izdala je 2019. godine 
dozvolu za gospodarenje ne- 
opasnim otpadom tvrtki Pla- 
sto-produkt d.o.o. Mi izdamo 
dozvolu i nakon toga nema- 
mo više nikakvih postupa- 
nja - rekla je Gordana Gretić 
iz Upravnog odjela za prostor- 
no uređenje, gradnju i zaštitu 
okoliša KZŽ. 

U Poznanovec su ipak stigli 
inspektori, evo što su zaključili. 

- Nema taljenja, nema ni- 
kakvih prerada, obrade, nema 
ničega... Onda u jednom izvje- 
štaju imamo da je bila prob- 
na proizvodnja. Pa kakva je 
to probna proizvodnja? Ili 
imaš proizvodnju ili nemaš, 
probne proizvodnje nema - 
čudi se načelnik Ban u Dnev- 
niku Nove TV. 

Na mjestu koje je ulaz u 
tvrtku Plasto-produkt nitko 
se ne odaziva, a brdo smeća 
stoji bez ikakvog nadzora. Za- 
mjerke na način kako se ov- 
dje gospodari otpadom imaju 
i vatrogasci. 

- Nemaju adekvatne pro- 
tupožarne puteve, nemaju 


adekvatne aparate za počet- 
no gašenje požara, hidrant- 
ska mreža nije odgovarajuća... 
Znamo da smo se priključili na 

hidrant u toj tvornici i da je on 

presušio - komentirao je Želj- 
ko Odak, predsjednik lokalne 

vatrogasne zajednice. 

Ekipa Nove TV došla je i na 
lokaciju sjedišta tvrtke koja je 
prema sudskom registru u Za- 
grebu, a tamo se nalazi samo 
sandučić tvrtke. Nova TV je 
zvala i vlasnika koji se samo 
zahvalio na pozivu, dok je Dr- 
žavni inspektorat poslao pi- 
sani odgovor. 

- Inspekcijskim nadzorom 
utvrđene su povrede propisa 
te su pokrenuti upravni i pre- 


kršajni postupci koji su u tije- 
ku, a podnesen je zahtjev za 
ukidanje jedne dozvole za gos- 
podarenje otpadom. Posljed- 
nja prijava u studenom 2023. 
godine proslijeđena je i na po- 
stupanje inspekciji zaštite od 
požara i civilne zaštite Mini- 
starstva unutarnjih poslova — 
kažu iz Inspektorata. 

Mještani su također nemoćni. 

- Često mi dođe da spaki- 
ram kofere, klince stavim u 
auto i odem čim dalje odavde 


- zaključila je mještanka. 


ODLAGALIŠTE MOKRICE 

Hrpa smeća nalazi se i u Mo- 
kricama gdje posluje Eko-Flor 
Plus' koji je dio “CIOS Grupe". 


Velike bale otpada nagrđuju 
okoliš, ali i ispuštaju neugod- 
ne mirise. Lani je početkom 
godine na sjednici Gradskog 
vijeća Oroslavja rečeno da će 
se bale do kraja godine izmje- 
stiti na područje Zaprešića, no 
to se još nije dogodilo. Posla- 
li smo stoga upit u 'Eko-Flor?i 
“CIOS Grupu? da nam pojasne 
kakav se točno otpad nalazi u 
spomenutim balama, odakle 
sve one dolaze u Mokrice, ali i 
zašto i dalje tamo stoje s obzi- 
rom na to da su, prema obeća- 
nju, trebale biti premještene na 
novu lokaciju. 

Odgovore zasad nismo za- 
primili, a objavit ćemo ih kada 
ih dobijemo. (kk) m 


) STIŽE NOVI NAČIN NAPLATE CESTARINE 


Naplatne kućice odlaze u povijest 


Rok za dovršetak ovog projekta vrijednog gotovo 80 milijuna eura su dvije godine od sklapanja ugovora 


rvatska priprema novi 
isl način naplate cestarine, 
objavili su iz Hrvatskih 
autocesta (HAC). Zajednica po- 
nuditelja SkyToll a.s. iz Bratisla- 
ve i TollNet a.s. iz Praga bit će 
tvrtke koje će izraditi novi su- 
stav naplate cestarine i nabav- 
ljati rezervnu opremu, nakon 
što je obavljen natječaj na ko- 
jeg se javilo deset ponuditelja. 
Večernji list podsjeća kako 
je još ranije potvrđeno da Hr- 
vatska službeno planira ma- 
knuti naplatne kućice te ih za- 
mijeniti novim elektroničkim 
sustavom naplate. Tu je vi- 
jest objavio HAC još u travnju 
prošle godine, s time da je za 


taj projekt planirano oko sto 
milijuna eura. 

Natječaj koji je HAC tada 
objavio sada je službeno i do- 
vršen, a ova zajednica ponu- 
ditelja odabrana je na temelju 
ponude bez PDV-a u iznosu od 
gotovo 80 milijuna eura. Rok za 
dovršetak ovog projekta su dvi- 
je godine od sklapanja ugovo- 
ra, a iz HAC-a su objasnili i na 
koji način će se uvesti novi su- 
stav naplate. 

Jedna od njih bit će DSRC 
tehnologija, odnosno radijska 
komunikacija na 5,8 gigaherca, 
za naplatu cestarine korisnici- 
ma ENC uređaja, a koristit će se 
i ALPR tehnologija kojom će se 


prepoznavati registarske ploči- 
ce vozila, ito povremenim kori- 
snicima za laka vozila i nadzor 
plaćanja cestarine svih vozila. 

- Novi sustav naplate teme- 
lji se na slobodnom protoku 
vozila, nema zaustavljanja na 
naplati čime se povećava pro- 
točnost. Sredstva za uvođenje 
novog sustava naplate cestari- 
ne, a koji će biti uveden na svim 
autocestama u Republici Hr- 
vatskoj (autoceste pod uprav- 
ljanjem Hrvatskih autocesta, 
Bine Istre i Autoceste Zagreb - 
Macelj), osigurana su kroz Na- 
cionalni plan oporavka i ot- 
pornosti (NPOO) - poručili su 
iz HAC-a. (kk) m 

Krapinsko - zagorska županija dodijelila 
32.000 eura djeci za njihove projekte 


Kajkavske kronike 
infoekajkavskekronike.hr 


rapinsko - zagorska županija dodi- 

jelila je ugovore dobitnicima potpo- 

ra u sklopu Javnog poziva za prija- 

vu prijedloga za participativni dječ- 
ji proračun za 2024. godinu. 

Uručeni su 32.000 eura vrijedni ugovori 
predstavnicima 13 prijavitelja koji su ostva- 
rili pravo na potporu. 

Pročelnica Upravnog odjela za zdravstvo, 
socijalnu politiku, branitelje, civilno društvo i 
mlade Martina Gregurović Šanjug naglasila je 
kako Županija dječji participativni proračun 
provodi od 2019. godine, te da je to bio prvi 
participativni proračun, ne samo na područ- 
ju Krapinsko - zagorske županije, nego i Re- 
publici Hrvatskoj na što su posebno ponosni. 

- Dječji participativni proračun je jako do- 
bro prihvaćen, interes za njega stalno raste, 


Dje 


a najbolji pokazatelj toga je što raste i broj 
prijava. Ove godine imali smo rekordnih 40 
prijava, ali kako je rastao interes naše dje- 
ce za participativni proračun, tako su rasla 
i financijska sredstva, tako da smo s tadaš- 
njih 100.000 kuna 2019. godine postepeno 
rasli i ove godine izdvojili 33.200 eura - po- 
jasnila je pročelnica Gregurović Šanjug do- 
davši da je u proteklih pet godina kroz ovaj 
projekt prošlo 120 prijava, a utrošeno je uku- 
pno 130.000 eura. 


DOBITNICI 

Javni poziv za prijavu prijedloga za partici- 
pativni dječji proračun za 2024. godinu bio 
je otvoren od 6. listopada do 27. studenoga, 
a pravo na potporu su ostvarili Osnovna ško- 
la Vladimir Nazor Budinščina (iznos od 2700 
eura za projekt “Astro kamp: ASTRO Track - 
putovanje svemirom"), Osnovna škola Josipa 
Broza Kumrovec (iznos od 2610 eura za pro- 
jekt “Vježbajmo i igrajmo se mi - postanimo 
zdravi svi“), Vijeće učenika Osnovne škole 
Franje Horvata Kiša (iznos od 1560 eura za 
projekt “Veselocentrić"), Društvo “Naša dje- 
ca* Donja Stubica (iznos od 2680 eura za pro- 
jekt “Igra! Igra!"), Osnovna škola Sveti Križ 
Začretje (iznos od 2638,45 eura za projekt 
“Rado bih radio"), Društvo “Naša djeca" Ve- 
liko Trgovišće (iznos od 2680,40 eura za pro- 
jekt “Od Z do A - Zelena abeceda"), Osnovna 
škola Antuna Mihanovića Klanjec (iznos od 


veo 


čji participativni proračun je 


Ka _ 
JA 


2690,26 eura za projekt “Dječja mašta može 
svašta"), Osnovna škola Vladimir Bosnar Stu- 
bičke Toplice (iznos od 1903,10 eura za pro- 
jekt “Senzorički kutak"), Osnovna škola Ko- 
njščina (iznos od 2688,62 eura za projekt “Fit 
učenik - Konjščina“), Društvo “Naša djeca" 
Zagorska Sela (iznos od 2550 eura za projekt 
“Na dva kotača - za prijateljstva jača"), Dječ- 
ji vrtić Đurmanec (iznos od 2353,40 eura za 
projekt “Svijet pokrećemo jer se krećemo"), 
Dječji vrtić Gustav Krklec Krapina (iznos 
od 2180 eura za projekt “Bicikl i ja — prija- 
telja dva!) i Osnovna škola Janka Leskova- 
ra Pregrada (iznos od 2700 eura za projekt 
“Dovršenje uređenja dječjeg igrališta uz PŠ 
Gorjakovo“). 

U ime dobitnika potpore na ovogodiš- 
njem javnom pozivu obratila se Viktorija 
Topolovec, učenica sedmog razreda Osnov- 
ne škole Vladimir Nazor Budinščina, koja je 
aktivno sudjelovala u iniciranju i pripremi 
prijave projekta. 


jako dobro prihvaćen, interes za 
njega stalno raste, a ove godine 
smo imali rekordan broj prijava - 
njih čak 40" 


pročelnica 

Zagorje 


Mlade možemo zadržati tako da 
im damo na važnosti na način da 
ih slušamo, da reagiramo na to što 
od nas traže. | onda, ako znaš da 

si uvažavan, da te se sluša, nema 
nikakvog razloga da napuštaš 
svoje mjesto u kojem živiš" 


- Mi smo oni koji svojim idejama i snovima 
potičemo na razmišljanje i osmišljanje mnogih 
stvari, pa tako i projekata koje uz pomoć svo- 
je okoline oblikujemo u vrijedna rješenja koja 
je naša Županija prepoznala. Drago nam je da 
nas, koji znamo što želimo i kako to ostvariti, 
netko i sluša. Već treću godinu zaredom, ve- 
zano uz Astro, participiramo u ovom projek- 
tu Županije i sretni smo što je prepoznat i naj- 
bolje ocijenjen od strane dječjih načelnika/ca 
i gradonačelnika/ca, a čestitamo i drugim do- 
bitnicima - poručila Topolovec. 

Da je ovo županijski projekt koji ga po- 
sebno veseli, rekao je klanječki gradonačel- 
nik Zlatko Brlek. 

- To mi je jedan od najdražih projekata jer 
njime najmlađima šaljemo poruku da oni nisu 
ti koji moraju samo slušati starije, nego pri- 
je svega da moraju razmišljati, predlagati i da 
su zaista sudionici u demokratskom procesu 


odabira i realizacije projekata, i pozivam ih da 
tako nastave i dalje. Mi u Klanjcu imamo i par- 
ticipativni proračun za mlade i moram reći da 
su kroz nekoliko godina realizirana četiri pro- 
jekta na ponos svih građana - naglasio je Brlek. 


ZNAJU ŠTO ŽELE 
Župan Željko Kolar posebno je pohvalio mla- 
de koji su vrlo angažirani. 

- Kada ovakvi mladi ljudi znaju što žele u 
petom, šestom i sedmom razredu i u kontinu- 
itetu uporno i naporno rade, i znaju da preko 
noći se ne dolazi do uspjeha, možete biti si- 
gurni da će onda to nastaviti i u srednjoj ško- 
li, a isto tako i na fakultetu i nakon toga kada 
počnu raditi i da će tako odgajati svoju djecu. 
To je zapravo ono što mi želimo. Mnoge stvari 
su se strahovito promijenile u posljednjih pet- 
naestak godina, svijet nikad nije bio manji, in- 
formacije nikada nisu putovale brže, tehnolo- 


župan 


gija nikada brže nije napredovala, a mi nikada 
u županiji nismo radili već projekte - rekao je 
župan Kolar te naglasio kako je ključna poru- 
ka zadržati ljude za koje se svi ti projekti i rade. 

- Mlade možemo zadržati tako da im damo 
na važnosti na način da ih slušamo, da reagi- 
ramo na to što od nas traže, s velikom nadom 
da će oni biti ti koji će se prema generacijama 
koje dolaze ponašati na isti način. I onda ako 
imaš ugodnu atmosferu u ugodnom mjestu za 
život, ako imaš u županiji dobro radno mje- 
sto s dobrom plaću, ako znaš da si uvažavan, 
da te se sluša i da se ono što predlažeš reali- 
zira, nema nikakvog razloga da napuštaš svo- 
je mjesto u kojem živiš - poručio je na kra- 
ju Kolar. (kk) 


KZŽ POVEĆALA SUFINANCIRANJE REGIONALNE ENERGETSKO-KLIMATSKE AGENCIJE SZ HRVATSKE ZA 43 POSTO 


“REGEA je najbolja energetska agencija u Hrvatskoj“ 


avnatelj = Regionalne 
[Rseeetsoaimačske 
agencije Sjeverozapad- 
ne Hrvatske (REGEA) Juli- 
je Domac i župan župan Želj- 
ko Kolar su potpisali 133.000 
eura vrijedan ugovor o župa- 
nijskom sufinanciranju rada 
REGEA-e. 
Ravnatelj Domac istaknuo 


je pritom kako je 2023. godi- Zagorje 


Bajka na dlanu 


na bila obilježena velikim in- 
vesticijama, a isto se očeku- 
jeiu 2024. 

- Praktički nemamo objek- 
ta gdje REGEA ne pruža struč- 
nu potporu svom osnivaču, 
Krapinsko - zagorskoj župani- 
ji, u dijelu pripreme projekta, 
ekspertize, provedbe, nadzo- 
ra, regulacije rezultata posli- 
je izvještavanja. Od nekih veli- 
kih projekata koje su obilježili 
prošlu godinu i koji su i dalje u 
tijeku ističem Specijalnu bolni- 
cu za medicinsku rehabilitaci- 
ju Krapinske Toplice gdje je in- 
stalirana sunčana elektrana. U 
tijeku je i velika investicija vri- 


sunčanu elektranu. Ovime 
će naša OB Zabok napraviti 
još jedan korak prema ener- 
getskoj održivosti iz vlastitih 
izvora - naglasio je Domac te 
podsjetio na prvu veliku sun- 
čanu elektranu na krovu OB 
Zabok koja će zajedno s no- 
vom elektranom na parkirali- 
štu pokrivati sad već značajan 
dio njihovih potreba za elek- 
tričnom energijom. 

Nakon potpisivanja, župan 
Kolar istaknuo je kako je KZŽ 
sufinanciranje povećala za čak 
40.000 eura ili 43 posto. 

- REGEA je najbolja ener- 
getska agencija u Hrvatskoj, s 
najboljim stručnjacima, koja 
radi najviše i najveće projek- 
te koji su od važnosti ne samo 
za četiri osnivača, već i projek- 
te koji su od nacionalnog in- 
teresa - poručio je župan Ko- 
lar i dodao: 

- Jedan od razloga povećanja 
je i provedba više velikih župa- 
nijskih projekata u kojima RE- 
GEA sudjeluje u aspektu ener- 


jedna 9,8 milijuna eura, već je 
završena cjelovita obnova no- 
vog bolničkog objekta, dok ra- 
dovi u kotlovnici i strojarnici 
završavaju u travnju 2024. go- 
dine - kazao je ravnatelj Do- 
mac i dodatno izdvojio plani- 


ranu 16 milijuna eura vrijednu 
investiciju u Specijalnoj bolni- 
ci za medicinsku rehabilitaciju 
Stubičke Toplice, kao i 18 mili- 
juna eura vrijednu energetsku 
obnovi i dogradnju dvorca Stu- 
bički Golubovec. 


Najavljena je i skora iz- 
gradnja sunčane elektrane na 
parkiralištu OB Zabok i bolni- 
ce hrvatskih veterana. 

- Vrlo značajan kapacitet 
koji smo već najavljivali i do- 
čekali smo zakonske, odno- 


sno pod zakonske promjene 
u prosincu 2023. čime je ova 
priča postala konačno moguća. 
Sve preostale planirane aktiv- 
nosti oko realizacije planira- 
mo završiti ove godine i sve- 
čano otvoriti još jednu lijepu 


getske učinkovitosti, kao i sav 
rad ove agencije na izgradnji i 
radu sustava koji nam omogu- 
ćava da u našim školama i jav- 
nim ustanovama kontrolira- 
mo potrošnju svih energenata 
- zaključio je župan. (kk) 


6 3. veljače 2024. 


Kajkavske kronike - broj 45 


VIKTOR POTOČKI IZ DONJE STUBICE JEDINI JE PROFESIONALNI BICIKLIST IZ KZŽ, VIŠESTRUKI DRŽAVNI PRVAK U CESTOVNOM 


BICIKLIZMU | CIKLOKROSU 


ZAGOREC PROFIĆ NA DVA 
KOTACA: “Ponekad treniram i 
sedam dana tjedno, to je moj život“ 


Marko Presečki 
infoekajkavskekronike.hr 


rvatsko zagorje se, osim prirod- 

nim ljepotama, ponosi i sportaši- 

ma odraslima u tom kraju. Ima ov- 

dje profesionalnih nogometaša, ko- 
šarkaša, plivača i plivačica, no jedan sportaš 
izdvaja se zbog posebnog razloga. 

Naime, on je jedini profesionalac na po- 
dručju Krapinsko - zagorske županije u ce- 
stovnom biciklizmu 

Njegovo ime je Viktor Potočki, dolazi iz 
Donje Stubice, ima 24 godine i višestruki je 
hrvatski prvak u cestovnom biciklizmu i ci- 
klokrosu. Viktor sutra u Stubičkim Toplica- 
ma organizira utrku pod nazivom “1. Ciklo- 
kros Roonda Stubaki* te je tim povodom 
dao intervju za Zagorje International i Kaj- 
kavske kronike. 

Inače, Viktor je nedavno sudjelovao i u 
snimanju filma “Biciklom kroz Srce Zagorja', 
čija je ideja spojiti Viktorov matični klub “Lju- 
bljana Gusto Santic" sa Zagorjem i realizirati 
međunarodnu suradnju Slovenije i Zagorja. 


Viktore, za početak nam objasni što je 

to ciklokros? 

- Ciklokros je specifična disciplina u svije- 
tu biciklizma koja se vozi po off-road tere- 
nu (izvan ceste). To je kružni tip utrke koja 
se najvećim dijelom vozi po travnatim, blat- 
nim ili pješčanim površinama, a veoma mali 
dio kruga može sadržavati i asfaltiranu povr- 
šinu. Na stazi se često uz prirodne prepreke 
nalaze i umjetne prepreke visine do 40 cen- 
timetara. Dužina utrke definirana je vremen- 
skim trajanjem, a vrijeme trajanja utrke ovisi 
o kategoriji, najmanje 30 minuta, a najduže 
do 60 minuta. S obzirom na to da je ciklokros 
jesensko/zimska disciplina, utrke se održava- 
ju bez obzira na vremenske uvjete. 


Član si biciklističkog tima Ljubljana 
Gusto Santic? iz Slovenije. U kojoj fazi 
karijere si trenutno, koliko puta tjedno 
treniraš i kako izgledaju tvoji treninzi? 

- Trenutno sam još u nekoj fazi profesional- 
nog natjecanja, u smislu gdje mi je to kao pro- 
fesija i posao, što naravno upućuje na dosta 


Ciklokros je specifična disciplina 
u svijetu biciklizma koja se vozi 
prvenstveno po off-road terenu. 
Kružnog je tipa i na stazi se često 
uz prirodne prepreke nalaze i 
umjetne prepreke. Utrke se voze 


bez obzira na vremenske uvjete, a 


traju od 30 do 60 minuta" 


Trostruki je državni prvak u cestovnom biciklizmu, šesterostruki 
prvak u ciklokrosu, ima i pet postolja na međunarodnim 
utrkama te je nekoliko puta proglašen najboljim hrvatskim 
biciklistom u kategoriji cesta 


odricanja, šest dana treninga u tjednu, pone- 
kad i sedam. Treninzi su uglavnom strukturi- 
rani, u nekom prosjeku tri do pet sati dnev- 
no, te sadržavaju intervalne dijelove kako bi 
tijelo bilo spremno za utrke. Ciljevi su uvijek 
postavljeni visoko, za ovu sezonu to je biti na 
postolju na nekoj međunarodnoj utrci i po- 
tvrditi dobru formu na utrci “Cro Race', koja 
se održava od 1. do 6. listopada. Prva etapa 
vozit će se na relaciji Primošten - Sinj, druga 
će ići od Biograda na Moru do Novalje, treća 
će spajati Otočac i Opatiju, četvrta Krk i La- 
bin, Crikvenica i Ozalj bit će start, odnosno 
cilj pete etape, a završna šesta etapa tradi- 


FOTO: Privatna arhiva 

cionalno će se voziti od Samobora i završiti 
u Zagrebu. Imamo još dosta vremena, treba 
svaki dan naporno raditi i dobar rezultat si- 
gurno neće izostati. 


Kako si se odlučio za biciklizam? 

Jesi li se možda bavio nekim drugim 
sportom u mladosti? 

- Ljubav prema biciklizmu bila je očita od 
moje desete godine, naravno uz podršku ro- 
ditelja, tako da nije bilo puno razmišljanja i 
odabira za neki drugi sport. U biciklizam sam 
krenuo tatinim stopama i nastavio obiteljsku 
tradiciju. U početku je to bio samo hobi, no 
s vremenom je sve postalo dosta ozbiljno, a 
ja sam se u tome odlično snašao. Rezultati su 
s godinama postajali sve bolji i tako sam di- 
zao vlastitu želju i motivaciju da idem još bo- 
lje i još jače. 


U 


Kada si odlučio postati profesionalac? 

- Moja profesionalna karijera započela je pri- 
je šest godina, kada sam ušao u seniorsku ka- 
tegoriju. Do onda je sve to bio samo hobi, na- 
kon čega se pretvorio u realnost i posao od 
kojeg živim. I eto, od tada sam trostruki dr- 
žavni prvak u cestovnom biciklizmu, šestero- 
struki prvak u ciklokrosu, imam i pet postolja 
na međunarodnim utrkama te sam nekoliko 
puta proglašen najboljim hrvatskim bicikli- 
stom u kategoriji cesta. 


Tko ti je uzor i koja ti je najveća želja? 
Možda nastupi na najvećim svjetskim 
utrkama Tour de France ili Giro d'Italia? 
- Neki suvremeni uzor mi je danski biciklist 
Mads Pedersen, bivši svjetski prvak i pobjed- 
nik etapa na Touru i Giru. Naravno, ništa od 
mojih ostvarenja ne bi bilo moguće bez po- 


Ljubav prema biciklizmu 

bila je očita od moje desete 
godine, naravno uz podršku 
roditelja, tako da nije bilo 
puno razmišljanja i odabira za 
neki drugi sport. U biciklizam 
sam krenuo tatinim stopama i 
nastavio obiteljsku tradiciju" 


drške supruge, roditelja i rodbine. Što se tiče 
želja, nemam ništa posebno, nego sve prepu- 
štam sudbini. 


Viktora smo za kraj pitali kako provodi 
slobodno vrijeme. 

- Slobodnog vremena baš i nemam previše, 
ha ha! Ljubitelj sam pasa i mačaka, a kao is- 
pušni ventil naveo bih igranje odbojke, to me 
opušta - zaključio je simpatični biciklist. 

OBRTNIČKA KOMORA MEĐIMURJA JEDNA JE OD NAJAKTIVNIJIH U HRVATSKOJ 


Dodijeljeno 40 novih majstorskih diploma za 37 obrtnika 


brtnička komora Me- 
On: jedna od naj- 
aktivnijih u Hrvatskoj, 
proteklog je vikenda održala 
svečanu dodjelu majstorskih 
diploma, kojih je u ovom ci- 
klusu dodijeljeno ukupno 40 
za 37 kandidata i 20 zanimanja. 
I ove godine, najviše kandi- 
data - njih 25 - dolazi iz Međi- 
murske županije, sedam iz Va- 
raždinske županije, a preostali 
su iz Krapinsko - zagorske, Za- 
grebačke i Primorsko - goran- 
ske županije, dva kandidata 
su iz Njemačke, a najveći inte- 
res je vladao za polaganje maj- 
storskih ispita za autoservisera, 


bravara i strojobravara. 

Trojica majstora položili 
su ispite za majstorski status u 
dva zanimanja. 


Do sada je putem Obrtnič- 
ke komore položeno više od 
900 majstorskih ispita. Na po- 
dručju Međimurske županije 


trenutno posluje više od 1600 
obrta, po čemu je Međimurje 
primjer kvalitetnog ulaganja 
u najvažniju granu gospodar- 


FOTO: Facebook, Matija Posavec 


stva, a Županija godinama po- 
dupire rad Obrtničke komo- 
re, te zajedno sa gradovima i 
općinama stipendira učenike 
koje se obrazuju za deficitar- 
na zanimanja. 

Majstorske diplome na sve- 
čanosti primili su autolimar Lo- 
vro Jurec, autoelektričar Zoran 
Novak, autoserviser Slavko Jev- 
tić, Zoran Novak, Dejan Medlo- 
bi, Dominik Kretić-Gonzi i Stje- 
pan Zvonarek. Slijede bravari 
Miroslav Sabol, Vedran Mavrek, 
Nikola Kolmanić, Luka Berma- 
nec, Tomas Makar, Dejan Keč- 
keš, Luka Toplek, Bojan Toplek, 
potom je majstorsku diplomu 
za elektroinstalatera primio 
Mateo Sutnjak, za frizera Patrik 
Brisar, za kozmetičarku Tiha- 
na Valjak, za krojačicu ženske 


odjeće Tihana Habek Jalkovec, 
za limara Dario Mesarić, za me- 
sara Marijan Jug, Kruno Trste- 
njak i Marko Mihoci, za natko- 
nobara Patrik Tomašić, za očnu 
optičarku Snježana Bačanek 
Bočadir, za pedikerke Sandra 
Vrbanić Pleš i Ivana Stanković, 
za pekara Dražen Bujanović, za 
plinoinstalatera Ivan Braćić, te 
za soboslikara ličioca Igor Bra- 
tinšćak. Za diplomu strojobra- 
vara majstorski ispit položili su 
Daniel Kolmanić, Karlo Škro- 
bar, Nikola Lepoglavec, Bojan 
Toplek, te Luka Toplek. Diplo- 
mu za zanimanje tesara primio 
je Kruno Grabrović, za tokara 
Damir Lilek i Mario Vadlja, a 
za vodoinstalatera, te instala- 
tera grijanja i klimatizacije Fi- 
lip Friščić i Nikica Pavić. (kk) 


ČINI JE 11 VATROGASNIH ZAJEDNICA U KOJIMA DJELUJE 85 DVD-OVA, DVA DVD-A U GOSPODARSTVU TE JVP GRADA ČAKOVCA 


Međimurska Vatrogasna 
zajednica obilježila 
30 godina rada 


Danas vatrogasci Međimurja čine najveći dio civilne 
zaštite i predstavljaju njenu snagu 


Vatrogastvo u Međimurju dra- 
gocjeno je nasljeđe sa stoljetnom 
tradicijom i na tim temeljima žu- 
panijska Vatrogasna zajednica nje- 


atrogasna zajednica Međimurske 
Wise obilježila je svoj veliki 

jubilej - 30 godina djelovanja i 
doprinosa razvoju vatrogastva. 


guje tradicijsku vrijednost međi- 
murskog kraja, ne zapostavljajući 
važnost razvoja struke, na dobro- 
bit 11 vatrogasnih zajednica u koji- 
ma djeluje 85 DVD-ova, dva DVD-a 
u gospodarstvu te Javna vatrogasna 
postrojba grada Čakovca. Ukupno 
je riječ o više od 6000 članova. Po- 
sebna pozornost usmjerena je radu 
s mlađim uzrastima, a aktivni su i 
vatrogasni veterani. 

Na svečanosti održanoj povodom 
jubileja je prikazan film o 30-godiš- 
njem djelovanju u kojem su obu- 
hvaćeni svi segmenti rada - od in- 
tervencija, obuka i vježbi, do rada 
s natjecateljskim odjeljenjima, uz 
osvrte predsjednika i zapovjed- 
nika VZMŽ-a. 

Danas vatrogasci Međimurja čine 
najveći dio civilne zaštite i predstav- 
ljaju njenu snagu. (kk) 


MANIFESTACIJA ĆE SE ODRŽATI U KRAPINI ODAKLE DOLAZI PROŠLOGODIŠNJA POBJEDNICA, BRANKA ČAUŠEVIĆ 


Otvorene prijave za “Babičine kolače" 


Pozivaju se sve zainteresirane bake da podijele svoje kulinarsko 
umijeće koje su naslijedile od svojih baka i prabaka, a osnovni 
uvjet za sudjelovanje je da su bake 


pularnoj zagorskoj manifestaciji “Babiči- 

ni kolači“ koja se ove godine održava po 

16. puta. Organiziraju je Krapinsko - zagorska 
županija i Turistička zajednica Krapinsko - za- 
gorske županije u suradnji s Gradom Krapina, 
a “Babičini kolači" će se ove godine održati 13. 
travnja u Krapini, odakle dolazi prošlogodiš- 
nja pobjednica Branka Čaušević koja je pobjed- 
nu odnijela s lješnjakovom tortom “Zagorka". 
Pozivaju se sve zainteresirane bake da po- 
dijele svoje kulinarsko umijeće koje su nasli- 


Ri: je poziv za sudjelovanje na po- 


jedile od svojih baka i prabaka te da se prija- 
ve na 16. “Babičine kolače“, a osnovni uvjet za 
sudjelovanje je da su bake. 

Prijave s receptima natjecateljskog kolača 


dostavljaju se elektroničkim putem na e-ma- 


il adresu: poljoprivreda&kzz.hr ili na adresu 
Županije, Magistratska 1, Krapina, snaznakom 
“Prijava za 16. Babičine kolače“. 

Sve dodatne informacije mogu se dobiti na 
broj telefona 049/329-084 (Ivanka Kuščar) ili 
na stranicama Županije, a rok za podnošenje 
prijava je 23. veljače. (kk) 

? VARAŽDINSKA ŽUPANIJA FINANCIJSKI PODUPIRE AKTIVNOSTI NA POPULARIZACIJI ZNANOSTI 
Iz proračuna u te svrhe izdvojeno 20.000 eura 


Župan Stričak potpisao ugovore s rektorom Sveučilišta Sjever Marinom Milkovićem, dekanicom F0l-a Marinom 
Klačmer Čalopa i dekanom Geotehničkog fakulteta Hrvojem Meaškim 


araždinska županija i 
V:: godine financijski 

podupire nabavu opre- 
me te aktivnosti na popula- 
rizaciji znanosti i studijskih 
programa koji provode Sve- 
učilište Sjever - Sveučiliš- 
ni centar Varaždin te Fakul- 
tet organizacije i informatike 
Varaždin i Geotehnički fa- 
kultet Varaždin Sveučilište u 
Zagrebu. 

Župan Anđelko Stričak je 
ugovore o financijskoj potpori 
u Županijskoj palači potpisao 
s rektorom Sveučilišta Sjever 
Marinom Milkovićem, deka- 
nicom FOI-a Marinom Klač- 
mer Čalopa i dekanom Geo- 
tehničkog fakulteta Hrvojem 
Meaškim. Uz Miroslava Huđe- 
ka, pročelnika Upravnog odje- 
la za prosvjetu, kulturu i sport, 
te njegovu zamjenicu Sanju 
Herceg, potpisivanju je pri- 
sustvovala i prorektorica za 
znanstveno-umjetnički rad i 
međunarodnu suradnju Sve- 
učilišta Sjever Anica Hunjet. 


Iz županijskog proraču- 
na će biti izdvojeno ukupno 
20.000 eura. 

Sveučilištu Sjever potpora 
je dodijeljena za nabavu opre- 
me i materijala u svrhu proved- 
be Tjedna karijera Sveučilišta 
Sjever “UNIN Connect Week“ 
te Festivala znanosti 2024. 

FOI će potporu iskoristi- 
ti za realizaciju međunarod- 
nih aktivnosti u sklopu Dana 
međunarodne suradnje FOI- 
a i Festivala znanosti, kao i 
za nabavu opreme za Labora- 
torij za primijenjeno softver- 
sko inženjerstvo te opreme 
za unapređenje mrežne infra- 
strukture FOI-a. 

Geotehničkom fakultetu 
potpora je dodijeljena za orga- 
nizaciju popularizacijskih do- 
gađanja “Dan & Noć u inženjer- 
stvu okoliša“ i “Dan otvorenih 
vrata“ te za nabavu potrebnog 
materijala za njihovu proved- 
bu, kao i za sudjelovanje na Fe- 
stivalu znanosti i Tjednu zna- 
nosti MUZZA. (kk) m 


) PRIJAVE ZA UPIS DJECE S TEŠKOĆAMA U RAZVOJU MOGUĆE SU DO 31. OŽUJKA 


I u Varaždinskoj županiji ove godine 
e-upisi djece u osnovnu školu 


Odmah po podnošenju prijave roditelji će moći odabrati mogućnosti koje im se nude u dodijeljenoj školi, 
primjerice izborne predmete, produženi boravak i slično 


U pisi u prvi razred osnovne škole će se g 
sE= 


i u Varaždinskoj županiji prvi put pro- 
voditi elektronički, putem Nacionalnog 
informacijskog sustava upisa u osnovne ško- 
le. Prijave za upis djece s teškoćama u razvo- 
ju moguće su od četvrtka pa sve do 31. ožujka. 

Za redovan upis djece u prvi razred osnov- 
ne škole prijave će biti otvorene 22. veljače, a 
roditelji će prijave moći podnijeti do 31. ožujka. 

U sustavu će roditeljima biti vidljivi opći 
podaci o djetetu te škola na čijoj se listi škol- 
skih obveznika dijete nalazi prema mjestu 
prebivališta, odnosno boravišta. Odmah po 
podnošenju prijave roditelji će moći odabra- 
ti mogućnosti koje im se nude u dodijeljenoj 
školi, primjerice izborne predmete, produže- 
ni boravak i slično. 

Također, imaju li za to razloge, roditelji će 
prilikom podnošenja prijave moći izraziti želju 
za upis u drugu školu od one kojoj dijete pripa- 
da prema upisnom području. Uz to, roditelji će 
od 22. veljače do 31. ožujka moći podnijeti i za- 
htjev za prijevremeni upis u prvi razred osnov- 
ne škole, kao i zahtjev za privremeno osloba- 
đanje od upisa u prvi razred osnovne škole. 

S obzirom na to da se u sustav za elektro- 
ničke upise u osnovne škole ulazi preko porta- 
la e-Građani, roditelji koji nemaju vjerodajnice 
za ulazak u portal moraju se javiti školi kojoj 
pripadaju prema upisnom području koja će 
prijavu za upis njihovog djeteta izvršiti umje- 
sto njih. Za sve ostale informacije, termine te- 
stiranja u školi, liječničkih pregleda i labora- 
torijskih pretraga potrebno je pratiti stranice 
škole kojoj dijete pripada prema upisnom po- 
dručju. (kk) m 

REGIONALNI TIM VARAŽDINSKE ŽUPANIJE ČINI DESET VRHUNSKIH KUHARA 


Varaždinski i međimurski kuhari 
otišli na Kulinarsku olimpijadu 


\ 


t& 


Olimpijada se održava u Stuttgartu od 2. do 7. veljače, a radi se o najstarijem, najvećem i najraznovrsnijem 
međunarodnom kulinarskom natjecanju u svijetu gdje će kuhari predstaviti svoja kulinarska i slastičarska umijeća 


ročelnik — Upravnog 

odjela za poljoprivre- 

du i zaštitu okoliša 

Dragutin Vincek i di- 
rektor Turističke zajednice Va- 
raždinske županije Goran Ma- 
liš primili su članove Regional- 
nog tima kuhara Varaždinske 
županije koji će od 2. do 7. ve- 
ljače u Stuttgartu predstaviti 
svoja kulinarska i slastičarska 
umijeća na najstarijem, najve- 
ćem i najraznovrsnijem među- 
narodnom kulinarskom natje- 
canju u svijetu — Kulinarskoj 
olimpijadi. 

Članovi tima mladi su ku- 
hari iz poznatih restorana s 
područja Varaždinske i Međi- 
murske županije, predvođeni 
kapetanom tima Marinom Po- 
zderom te pod mentorstvom 
dopredsjednika Hrvatskog 


kuharskog saveza Damira Cr- 
lenog i predsjednika Udruge 
kuhara Varaždinske županije 
Bojana Bohorča. 

Pročelnik za poljoprivre- 
du i zaštitu okoliša Dragu- 
tin Vincek istaknuo je kako 
se od svakog natjecanja oče- 
kuju određeni rezultati, no 
u ovom slučaju najvažnije je 
sudjelovati. 

- Ne mislim pritom sudje- 
lovati kao puki promatrač, već 
kao medij koji može apsorbi- 
rati određene ideje, naučiti 
nešto novo, a sve u svrhu pro- 
mocije Varaždinske županije 
i njene enogastronomije, od- 
nosno naših tradicionalnih au- 
tohtonih proizvoda po čemu 
smo prepoznati i priznati u 
Hrvatskoj, a kuhari su upravo 
taj medij koji omogućuje da se 
za naše proizvode čuje i izvan 
granica Republike Hrvatske — 
rekao je pročelnik Vincek za- 
željevši kuharima puno uspje- 
ha na natjecanju te se zahvalio 
Udruzi kuhara Varaždinske žu- 
panije na dobroj višegodišnjoj 
suradnji, a sve s ciljem pro- 
mocije i zaštite tradicionalnih 
proizvoda Varaždinske župa- 


ni naglasio je kako će se ove 
godine na Kulinarskoj olim- 
pijadi kroz razne kategorije 
predstaviti preko 3000 kuha- 
ra i slastičara iz cijelog svijeta. 

- Bit će to veliki skup stru- 
ke na jednom mjestu, moguć- 
nost edukacije kroz međusob- 
ne razgovore, prezentacije i 
promocije i mislim da je to 
vrijedno iskustvo za ove mla- 
de ljude iz Varaždinske župa- 
nije od kojih neki na ovakvo 
natjecanje idu prvi put. Inače, 
mi kao Udruga kuhara Varaž- 
dinske županije već dvadese- 
tak godina odlazimo na ova- 
kva velika natjecanja kao što 
su Svjetski kulinarski kup ili 
Kulinarska olimpijada. Osim 
promocije naših tradicional- 


nih jela i namirnica, kao i ci- 
jele Varaždinske županije, ku- 
hari sudjelovanjem na takvim 
natjecanjima na neki način 
dobiju vjetar u leđa i kasnije 
u svojim restoranima mogu na 
temu tradicionalnih proizvoda 
pripremati naša jela, ali u ran- 
gu svjetskih trendova u gastro- 
nomiji - izjavio je Crleni. 

Kapetan tima Marin Po- 
zder, inače chef u Restoranu 
Nobel, rekao je kako su pri- 
preme dobro tekle. 

- Svi mi radimo u restora- 
nima, tako da smo treninge 
odrađivali nakon posla. Stoga 
nam je zbog samog tempa bilo 
ponekad naporno, ali mislim 
da smo se dobro pripremili i 
očekujemo najbolje rezultate. 


Osim promocije naših 
tradicionalnih jela i namirnica, 
kuhari na takvim natjecanjima 
dobiju vjetar u leđa i kasnije 
mogu na temu tradicionalnih 
proizvoda pripremati naša jela, 
ali u rangu svjetskih trendova u 


Pripremat ćemo naša tradici- 
onalna jela, od tradicionalnih 
namirnica, ali na jedan mode- 
ran način jer nam je u interesu 
Varaždinsku županiju predsta- 
viti u najboljem svjetlu — za- 
ključio je Pozder. 

Regionalni tim Varaždin- 
ske županije čine: Marin Po- 
zder (Restoran Nobel), Dario 
Rodeš (Restoran Nobel), Ve- 
drana Hrastovec Sedlar (Re- 
storan The Family), Ivan Fot 
(Restoran The Family), Dino 
Veselić (Restoran The Family), 
Amos Novak (Restoran Ter- 
botz), Karlo Štorga (Restoran 
Bedem), Ljiljana Sedlanić (Ho- 
tel Trakošćan), Bojan Bohorč, 
predsjednik Udruge kuhara 
Varaždinske županije Damir 
Crleni i dopredsjednik Hrvat- 
skog kuharskog saveza. (kk) 


nije kako u Hrvatskoj, tako i 
izvan granica. 

Dopredsjednik Hrvatskog 
kuharskog saveza Damir Crle- 


PETIT] 


gastronomiji 


gdopredsjednik Hrvatskog 
kuharskog saveza 

KLANJEC: ODRŽAN DRUGI “NOĆNI POHOD NA CESARGRAD'. SVI SU UŽIVALI, | MLADI I STARI 


'Buna je počela i kreće 
napad. Sve je spremno“ 


Na Trgu Antuna Mihanovića najprije se gledao šou vatrenih žonglera u stilu srednjovjekovne zabave nakon čega je 
uslijedilo puntanje kmetova, a potom je krenuo pohod prema Cesargradu s Ilijom Gregorićem uz baklje i lampaše 


a obljetnicu počet- 
ka slavne Seljačke 
bune, u Klanjcu je 
prošle subote orga- 
niziran drugi “Noćni pohod 
na Cesargrad". Sam događaj 
odvio se na dvije lokacije. U 
17 sati na Trgu Antuna Miha- 
novića počeo je prigodni pro- 
gram, između ostalog pripre- 
ma i šou vatrenih žonglera u 
stilu srednjovjekovne zabave, 
nakon čega je uslijedilo pun- 
tanje kmetova, dok su se na 
sajmenim štandovima svi mo- 
gli zasladiti uz fritule i ugrija- 
ti uz čaj i kuhano vino. 

U 18 sati krenuo je pohod 
prema Cesargradu s Ilijom 
Gregorićem uz baklje i lam- 
paše, a po dolasku do pla- 
ninarske kuće uslijedilo je 
uprizorenje borbe kmetova i 
Cesargradske straže uz svje- 
tlosnu instalaciju na zidina- 
ma. Poslije same bitke za sve 
je bila pripremljena dobra 
ponuda hrane i pića uz glaz- 
beni program. 


“SVI UŽIVAJU" 

Tatjana Petranović Capar, di- 
rektorica Turističke zajednice 
“Biser Zagorja', zadovoljna je 
ovogodišnjim odazivom. 

- Organizirali smo ovaj po- 
hod da se prisjetimo Seljačke 
bune i napada na Cesargrad. 
Odlučili smo ponoviti prošlo- 
godišnji pohod, s time da smo 
ga ove godine dodatno oboga- 
tili. Svi su uživali, i mladi i sta- 
ri, i kad se ujedinimo smo još 
jači. Cesargrad je dio turistič- 
ke ponude Turističke zajed- 
nice “Biser Zagorja', imamo 
nekoliko markiranih staza, a 
izgradili smo i vidikovac “Oči 
Zagorja'. Sama bitka, odno- 
sno uprizorenje, je simpati- 
čan prikaz događanja otprije 
451. godine - kazala je Petra- 
nović Capar. 

Ivan Štefek iz “Družbe vite- 
zova zlatnog kaleža" bio je je- 
dan od predvodnika pohoda. 

- Došli smo s kmetima na- 
pasti Cesargrad. Buna je poče- 


la i kreće napad! Okupilo nas 
se 23, svi smo znali što treba 
raditi i sve je bilo spremno - 
rekao je Štefek. 

Gradonačelnik Klanjca 
Zlatko Brlek zahvalio je Kra- 
pinsko - zagorskoj županiji i 
županu Kolaru na pomoći oko 
organizacije. 

— Ponosan sam na sve ovo, 
lijep način za početak nove go- 
dine, uvertira u naša cjelogo- 
dišnja događanja, jedan novi 
turistički proizvod koji ćemo 
svake godine proširivati. Doš- 


lo je puno ljudi, jako je lijepo 
to vidjeti, više ih je nego proš- 
le godine i zaista smo odu- 
ševljeni - poručio je gradona- 
čelnik Brlek. 

Župan Željko Kolar nagla- 
sio je koliko mu je drago da se 
i Klanjec odvažio obilježiti Se- 
ljačku bunu te da je ovo jako 
veliki povijesni događaj. 

- Drago mi je da smo se ko- 
načno i mi u Klanjcu odvaži- 
li da krenemo s obilježava- 
njem Seljačke bune. Kod nas 
je zapravo sve počelo i počelo 


Ponosan sam na sve ovo, lijep 
način za početak nove godine, 
uvertira u naša cjelogodišnja 
događanja, jedan novi 
turistički proizvod koji ćemo 
svake godine proširivati“ 


gradonačelnik Klanjca 


je dobro - mi smo pobijedili. 
Poslije smo to prepustili ovi- 
ma u Stubici i vidjeli ste što se 
dogodilo - podsjetio je župan 
Kolar te nadodao: 


TRI TJEDNA 

- Mi sada u tri tjedna obilježa- 
vamo taj veliki povijesni do- 
gađaj. Smatramo da Seljačka 
buna ima veliko značenje i da 
na neki način određuje karak- 
ter naših ljudi. Kad nitko nije 
očekivao, naši ljudi nisu bili 
spremni trpjeti i krenuli su 
na taj nevjerojatni pothvat. 
Na žalost, nije završilo onako 


kako su oni onda željeli, a i 
kako bi mi danas željeli - na- 
glasio je župan Kolar. 

Predsjednica Planinarskog 
društva “Cesargrad' Klanjec 
Sanja Smolčić naglasila je da 
se ove godine održava 150. go- 
dišnjica organiziranog plani- 
narstva u Hrvatskoj. 

- S obzirom na to, nama je 
izuzetno važno što je ovaj do- 
gađaj uvršten u kalendar akci- 
ja pod nazivom “150 izleta za 
150 godina organiziranog pla- 
ninarstva* - dodala je na kraju 
predsjednica Smolčić. (Mar- 
ko Presečki) 

U Sekirišću u realizaciji dva velika projekta 


Izgradnja nogostupa i odvodnje je pred završetkom, a u visokoj fazi je i uređenje okoliša područne škole 


a području Svetog KTi- 
NI ža Začretja pred zavr- 

šetkom je veliki projekt 
u naselju Sekirišće, izgradnja 
nogostupa i odvodnje uz žu- 
panijsku cestu. Kako je za Ra- 
dio Stubicu istaknuo načelnik 
Marko Kos, radovi u centru 
Sekirišća su krenuli sredinom 
prošle godine, a zbog vremen- 
skih neprilika još uvijek nisu 
gotovi. 

Rekao je i kako su pripre- 
me za realizaciju ovog pro- 
jekta trajale unatrag dvije go- 
dine, jer je trebalo riješiti niz 
problema vezanih uz promet 
na tom području, ali i legaliza- 
ciju objekata. 

- Projekt je vrijedan oko 
318.000 eura i u potpunosti je 
financiran iz proračuna Opći- 
ne. Vjerujem da će s dolaskom 
proljeća biti izgrađen nogo- 
stup i riješeno zacjeljivanje, a 
nakon toga će ŽUC prometni- 
cu u tom dijelu naselja u cije- 
losti presvući novim asfaltnim 
slojem - istaknuo je Kos. 

Jedan od razloga zašto 
se pristupilo tim radovima 
je i taj što se tamo nalazi po- 
dručna škola. Načelnik je ista- 
knuo kako ta škola ima mali 
broj učenika, no takvu situaci- 
ju s dolaskom novog ravnate- 
lja nastoje promijeniti. Stoga 

su pristupili uređenju prosto- 
ra oko škole u što će biti ulo- 
ženo oko 100.000 eura, a polo- 
vica iznosa osigurana je putem 
natječaja LAG-a. 

Iako su tijekom izvođenja 
radova na tom zapuštenom 
prostoru nailazili i na dodat- 
ne prepreke poput manjeg kli- 
zišta, radovi se privode kraju i 
prema riječima načelnika čeka 
se desetak ljepših dana, da ra- 
dovi budu gotovi. 

- Nismo željeli tipično dječ- 
je igralište, gdje ćemo sve pre- 
svući asfaltom i kupiti i za- 
pičiti nove sprava. Bit će na 
tom igralištu i zelenila i cvije- 
ća, bit će naravno i onih kla- 
sičnih sprava, ali i drugačijih 
edukativnih, koje pobuđuje 
dječju maštu i radoznalost — 
naglasio je Kos. 

Dodao je kako ga vese- 
le ova dva velika projekta u 
naselju u koje se dulje vrije- 
me nije sistemski ulagalo. U 
tijeku je izrada projekata za 
sanaciju klizišta kojih je sve 
više i za koja je potrebno osi- 
gurati sredstva preko prigod- 
nih natječaja. 

Jedan od kapitalnih pro- 
jekata vrijedan 890.000 eura, 
nadogradnja Dječjeg vrtića, 
također ide svojim tijekom, po- 
tvrdio je načelnik Kos. (kk) 


GORNJA STUBICA: PRIHVAĆENA ODLUKA O PROMJENI NAČINA ODVOZA KOMUNALNOG OTPADA 


“Nažalost, ovo poskupljenje 
ipak nismo mogli izbjeći“ 


a posljednjoj sjedni- 
DI ci Općinskog vijeća 
Gornje Stubice  pri- 
hvaćena je odluka o promje- 
ni načina odvoza komunal- 
nog otpada. Načelnik Jasmin 
Krizmanić pojasnio je kako 
su prošle godine dobili za- 
htjev od strane “Eko-flora* za 
povećanjem cijena, a koje su 
u odnosu na postojeće bile 
duplo veće. 
- U konačnici smo uspje- 
li dogovoriti da bi išli na sma- 
njenje odvoza i to na tri odvo- 
za tijekom mjeseca, umjesto 
četiri, kako bi to povećanje 
bilo što manje za građane. Ci- 
jene će biti veće u odnosu na 
postojeće, no ne tolike kao u 
prvotnom prijedlogu posku- 
pljenja. Nažalost, poskuplje- 
nje ipak nismo mogli izbjeći 
jer imamo jedinog koncesi- 
onara za ovo područje - re- 
kao je načelnik Krizmanić u 
razgovoru za Radio Stubi- 
cu, te dodao: 
- Važno je za naglasiti da se 
kod drugog odvoza osnovna 


cijena umanjuje za 25 posto 
od varijabilnog dijela, a treći 
odvoz za 36 posto. Potencira 
se što više odvoza - poručio je. 

Dakle, s 1. veljače bit će tri 
odvoza mjesečno, a koncesi- 
onar će dostaviti i detaljan 
raspored. Načelnik je rekao i 
da su cijene komunalnog ot- 
pada na području JLS gdje je 
koncesionar “Eko-flor*, goto- 
vo ujednačene. 

Nadalje, Gornja Stubica 
kreće i u izgradnju reciklaž- 
nog dvorišta za što je dobi- 
veno 651.800 eura, odnosno 
84,99 posto ukupno prihvat- 
ljivih troškova od Ministar- 
stva gospodarstva. Reciklažno 
dvorište gradit će se unutar 
Poslovne zone Gornja Stubi- 
ca, a građani će tako imati 
gdje dovoziti glomazni otpad. 

Što se tiče komunalnih 
radova, u tijeku je asfaltira- 
nje cijele ulice Augusta Še- 
noa, a rok za završetak je 
ožujak. Nakon završetka zim- 
skog održavanja, očekuje se i 
potpisivanje ugovora s izvo- 


đačem radova za nastavak 
uređenja Spomen hiže Rudo- 
Ifa Perešina. 


JEDNOGLASNO 

Također, jednoglasno su do- 
neseni brojni akti koji se od- 
nose na područje civilne 
zaštite i zaštite od požara - 
Analiza stanja sustava civilne 
zaštite na području Općine 
Gornja Stubica za 2023. godi- 


nu, Smjernice za organizaciju 
i razvoj sustava civilne zaštite 
Općine Gornja Stubica za raz- 
doblje od 2024. do 2027. godi- 
ne, Plan razvoja sustava civil- 
ne zaštite na području Općine 
Gornja Stubica za 2024. godi- 
nu, Izvješće o stanju zaštite 
od požara i provedbi Godiš- 
njeg provedbenog plana una- 
pređenja zaštite od požara na 
području Općine Gornja Stu- 


bica za 2023. godinu i Godišnji 
provedbeni plan unaprjeđe- 
nja zaštite od požara za po- 
dručje Općine Gornja Stubica 
za 2024. godinu. 

Isto tako, donesena je Od- 
luka o izmjenama i dopuna- 
ma Odluke o izmjenama i 
dopunama Odluke o načinu 
pružanja javne usluge saku- 
pljanja komunalnog otpada 
na području općine. (kk) 

ISPORUČENA SU I DVA KOMPLETA SPREMNIKA U OBLIKU ŽIVOTINJA 


MARIJA BISTRICA: Stigli novi 
spremnici za prikupljanje otpada 


Prijavljena je nabava 475 spremnika za prikupljanje otpada u vrijednosti 28.403,75 eura 


rajem prošle i počet- 
K: ove godine, Opći- 
na Marija Bistrica na- 
bavila je nove spremnike za 
prikupljanje otpada, javlja 
Radio Marija Bistrica. 
Naime, u svibnju prošle 
godine Općina Marija Bistri- 
ca prijavila se na Javni poziv 
za poticanje mjera odvoje- 
nog sakupljanja komunalnog 
otpada Fonda za zaštitu oko- 
liša i energetsku učinkovi- 
tost. Prijavljena je nabava 475 
spremnika za prikupljanje 
otpada vrijednosti 28.403,75 
eura s PDV-om. Udio sufinan- 
ciranja Fonda je do 40 posto 
opravdanih troškova ulaganja 
u komunalnu opremu. 


Operativni dio oko pri- 
preme nabave, preuzimanja 
i isporuke spremnika obavi- 
li su djelatnici društva “Lije- 
pa Bistrica d.o.o. 

U sklopu isporuke spre- 
mnika, tijekom prosinca 
prošle i siječnja ove godine, 
između ostalog, isporučena 
su dva kompleta spremnika u 
obliku životinja (žaba, med- 
vjed i dupin) i pet kompleta 
koševa za otpatke “Smješko' 
(ukupno 15 koševa), a koji su 
namijenjeni za korištenje u 
OŠ Marija Bistrica, kako ma- 
tičnoj tako i u i područnim 
školama Laz, Selnica i Glo- 
bočec, te u Dječjem vrtiću 
“Pušlek? i to na obje lokacije 


na kojima djeluje. Spremni- 
ci su edukativnog karaktera 
i uvelike će pomoći učitelji- 
ma i odgajateljima u provo- 
đenju edukacija vezanih uz 
pravilno odvajanje otpada 
za djecu predškolskog i škol- 
skog uzrasta. 

Inače, tijekom prošle go- 
dine na području općine uku- 
pno je prikupljeno 1.121.845 
kilograma otpada, od čega 
710.740 kilograma otpada na 
miješani komunalni otpad, 
148.093 kilograma na otpad iz 
reciklažnog dvorišta, a 43.340 
kilograma na otpad s groblja. 
Nadalje prikupljeno je i 12.912 
kilograma reciklabilnog otpa- 
da s eko otoka, 56.160 kilogra- 


ma papira i kartona i 131.460 
kilograma plastike s kućnog 
praga korisnika. 

Stopa odvojeno priku- 
pljenog korisnog otpada u 
2019. godini, kada je društvo 
Lijepa Bistrica d.o.o“ poče- 
lo s prikupljanjem otpada 
na području općine Mari- 
ja Bistrica, bila je 15,5 posto, 
u 2022. godini iznosila je 27 
posto, a procjena za prošlu 
godinu iznosi oko 30 posto. 
Ovim brojkama zadovoljni su 
u Općini i Komunalnom po- 
duzeću “Lijepa Bistrica*, no i 
dalje će se težiti što većem 
postotku prikupljanja kori- 
snog otpada u odnosu na mi- 
ješani. (kk) 


FOTO: Radio Marija Bistrica 


INDEKS RAZVIJENOSTI 


Radoboj 
prešao u višu 
skupinu 


Prema novom indeksu ra- 
zvijenosti objavljenom počet- 
kom ove godine, među jedini- 
cama lokalne samouprave koje 
su prešle u višu skupinu je i Op- 
ćina Radoboj. 

Po stupnju razvijenosti gra- 
dovi i općine rangiraju se u 
osam skupina - prve četiri sku- 
pine obuhvaćaju gradove i op- 
ćine koje su ispod nacionalnog 
prosjeka razvijenosti, dok preo- 
stale četiri skupine obuhvaćaju 
iznadprosječne. 

Općina Radoboj je iz dosa- 
dašnje pete prešla u šestu sku- 
pinu razvijenosti, što je za jednu 
od manjih općina izuzetan rezul- 
tat. Za izračun stupnja razvijeno- 
sti županija, gradova i općina Vla- 
da koristi pokazatelje o stupnju 
nezaposlenosti, dohotku po sta- 
novniku, prihodima lokalnih pro- 
računa po stanovniku, općem 
kretanju stanovnika i stupnju ob- 
razovanja, kao i indeks starenja 
stanovništva. 

lako ova stepenica više lijepo 
izgleda, iz Općine poručuju kako 
ponekad ona predstavlja i svo- 
jevrsnu barijeru za ostvarivanje 
određenih pogodnosti, koje ma- 
nje razvijene sredine mogu kori- 
stiti, no ipak svi teže napretku i 
razvoju. Šesta skupina razvijeno- 
sti ne bi trebala kočiti razvoj, već 
će dati vjetar u leđa za realizaciju 
ozbiljnijih i kvalitetnijih projekata 
koji će doprinijeti daljnjem razvo- 
ju Radoboja. (kk) 


4 


REGI razmakime, prezime, prebivalište, 0IB 


Oglase možete predati uživo u programu Radio Stubice 
u 10:00, 10:30, 17:00 i 19:15 sati na broj telefona 060/606-707 


fiksna linija 0,93 EUR (6,99 kn) / min 


SMS OGLASI - 888999 


REGISTRACIJA: 


SLANJE OGLASA: 
STO1 razmak tekst oglasa 


Stubica 
4 


mobilna linija 112 EUR (841 kn) / min 


PDV uključen u cijenu 


SLATI NA BROJ 888999 
cijena: 1,33 EUR/9,99 kn 


4 


PDV uključen u cijenu 


SMS oglas čita se u 13.151 19.15 

?» POSEBNO SU PONOSI ŠTO JE PLANINARSKI DOM U RADOBOJU LANI DOBIO NAGRADU ZA NAJBOLJI PLANINARSKI 
OBJEKT U HRVATSKOJ 


Iza HPD-a Radoboj je vrlo 
aktivna i uspješna godina 


Lani je održano ukupno 17 izleta u Hrvatsku i Sloveniju, a četiri izleta organizirana su za i učenike radobojske Osnovne 
škole Side Košutić kako bi im se ukazala dobrobit planinarstva i važnost boravka u prirodi 


rvatsko = planinarsko 
Hi društvo (HPD) Rado- 

boj trenutno broji oko 
260 članova iz cijele sjeveroza- 
padne Hrvatske, grada Zagre- 
ba i okolice, Međimurja, Varaž- 
dinske županije, pa i Slovenije. 
U prošloj godini HPD Radoboj 
održao je ukupno 17 izleta u 
Hrvatsku i Sloveniju, a četiri 
izleta organizirana su za i uče- 
nike radobojske Osnovne ško- 
le Side Košutić kako bi im se 


ukazala dobrobiti planinarstva 
i važnost boravka u prirodi. 
Održana je i prva Opća 
planinarska škola u suradnji 
s Hrvatskim planinarskim sa- 
vezom koja je završila sredi- 
nom ožujka prošle godine uz 
mnogobrojne uspješne pola- 
gatelje ispita i proslavu u Pla- 
ninarskom domu u Radoboju. 
Održani su i tečajevi te ispi- 
ti za planinarske vodiče, vo- 
diče A standarda te vodiče za 
ljetno planinarenje, seminari 


Hrvatskog planinarskog save- 
za, ugošćeni su izviđači, odr- 
žan je NTC kamp, klubovi pa- 
dobranskog jedrenja i mnoge 
studentske udruge. 


LIJEP KRAJ GODINE 

U srpnju je održan tradicional- 
ni noćni uspon na Strahinjčicu 
gdje se proslavio treći rođen- 
dan udruge HPD-a Radoboj 
uz brojne posjetitelje iz cije- 
le sjeverozapadne Hrvatske. 
Radoboj redovito posjećuju 


planinari iz cijele Hrvatske 
te iz brojnih udruga i društa- 
va, udaljenih regija i većih gra- 
dova Hrvatske poput Crikveni- 
ce, Lošinja, Osijeka, Šibenika, 
Rijeke, Požege, Koprivnice, 
Makarske, Slavonskog Broda, 
Karlovca, Cresa i Virovitice. 
Za kraj godine stigla je 
prestižna nagrada za Hr- 
vatsko = planinarsko  druš- 
tvo Radoboj i Općinu Rado- 
boj. Naime, Planinarski dom 
u Radoboju dobio je nagradu 


za najbolji planinarski objekt 
u Hrvatskoj u prošloj godini, 
a nagradu su preuzeli pred- 
sjednica HPD-a Radoboj Ma- 
rija Poljak i potpredsjednik 
Daniel Voska. 

Hrvatsko planinarsko 
društvo Radoboj zahvaljuje 
se svim članovima udruge na 
radu, volji i doprinosu te pozi- 
va sve zainteresirane na nove 
planinarske pohode i boravak 
u prirodi uz društvo i aktivno 
druženje. (kk) m 


? OPĆINA HUM NA SUTLI ČASTI PAROVE KOJI OVE GODINE SLAVE 50. ILI 60. GODIŠNJICU BRAKA 


Javite se kako bi mogli primiti 
prigodan poklon 


ju sve bračne parove s prebiva- 

lištem na području općine, koji 
su sklopili brak 1964., odnosno 
1974. godine, a koji ove godine obi- 
lježavaju 60. odnosno 50. godišnji- 
cu braka, da se jave u Općinu Hum 
na Sutli - Jedinstveni upravni odjel, 
Hum na Sutli 175 ili na broj telefo- 
na 049/382-382. 

Općina će parovima isplatiti pri- 
godan poklon u vidu jednokratne 
isplate od 133 eura (1000 kuna). 

- Općina to radi već stvarno dugi 
niz godina i ovo je prilika da se pa- 
rovi lijepo počaste na naš račun i 
proslave zajednički život. Pozivam 
ih ovom prilikom da se jave u Opći- 
nu, a vremenskog ograničenja nema 
- poziva načelnik Zvonko Jutriša. 

Sa sobom je potrebno ponijeti 
izvod iz matice vjenčanih i broj te- 
kućeg računa. (kk) m 


ji Općine Hum na Sutli poziva- 


Obavještavaju se mješta- 
ni općine Zlatar Bistrica da su 
krenuli radovi na rekonstrukci- 
jii obnovi sustava odvodnje te 
prometnice Kolodvorske ulice u 
Zlatar Bistrici 

Radovi se izvode u suradnji 
sa Zagorskim vodovodom, Pli- 
nom Konjščina i HŽ infrastruk- 


? OBAVIJEST MJEŠTANIMA ZLATAR BISTRICE 


Započela rekonstrukcija 
u Kolodvorskoj ulici 


Promet će navedenom ulicom biti otežan te 
se mještane moli za strpljenje i razumijevanje 


turom te se očekuje da će rado- 
vi trajati najmanje mjesec dana. 
- Upozoravamo da će pro- 
met navedenom ulicom biti ote- 
žan te se stanari, putnici HŽ-a te 
svi prolaznici, pozivaju na po- 
većanu opreznost te strpljenje 
i razumijevanje - poručili su iz 


Općine. (kk) m 

DVD STIPERNICA DOBILO NOVO VOZILO. KLJUČEVE PREDAO GRADONAČELNIK VEŠLIGAJ 


Vrijedno je 33.000 eura 


Sredstva za kupnju vozila DVD je jednim dijelom osiguralo iz 
vlastitih izvora, dijelom sredstvima Vatrogasne zajednice grada 


Pregrade te kreditom Vatrogasne zajednice uz garanciju Grada 


LA 


Čestitke na novom vozilu uputili su predsjednik Županijske Vatrogasne zajednice Stjepan Skuliber, 
predsjednik DVD-a Pregrada Milan Burić, zamjenik predsjednika VGZ Pregrade, predsjednik DVD-a 
Vinagora Josip Lazički te gosti iz susjednih DVD-ova 


obrovoljno vatrogasno 
Do Stipernica bo- 
gatije je za novo naval- 
no vozilo marke MAN. Sred- 
stva za kupnju vozila u iznosu 
od 33.000 eura osigurana su 
kroz vlastita sredstva DVD-a 
Stipernica, sredstvima Vatro- 
gasne zajednice grada Pregra- 
de te kreditom Vatrogasne za- 
jednice uz garanciju Grada. 
Ključeve novog vozila za- 
povjedniku DVD-a Željku 
Šklempi uručio je gradonačel- 
nik Marko Vešligaj, uz posvetu 
vlč. Dragutina Gerecija. 


ZASLUŽENO 

- Čestitam DVD-u Stipernica 
i predsjedniku DVD-a Ivanj- 
ku na upornosti jer bez njega 
i vas članova koji ste to cijelo 
vrijeme podržavali ne bi bilo 
primopredaje ovoga vozila, 
koje je izuzetno bitno za sva- 
ki DVD pa tako i za Stipernicu. 
Uvijek je teško unutar sustava, 
pogotovo kad ste manje druš- 
tvo, izboriti za svoj dio sred- 
stava. Ovo društvo s obzirom 
na aktivnosti, od rada s vatro- 
gasnom mladeži do uključi- 
vanja u zajednicu i aktivnosti 


koje postoje na području ovog 
mjesnog odbora je to defini- 
tivno zaslužio jer su ljudi na 
ovom području uključeni u 
društveni život, od DVD-a, ku- 
buraškog društva, škole, crkve 
u Marincima. Nema puno pri- 
mjera da na tako malom pro- 
storu, gdje ne živi puno ljudi, 
ima tako puno aktivnosti. Ima- 
mo sad i autoškolu, iako je to 
privatna inicijativa, to je jako 
važno posebno za mlade ljude. 


knuo je gradonačelnik Grada 
Pregrade Marko Vešligaj. 

Predsjednik DVD-a Vla- 
do Ivanjko zahvalio je Gradu 
Pregradi i Vatrogasnoj zajedni- 
ci grada na potpori, ne samo 
tijekom nabavke novog vozila, 
već i prilikom uređenja poligo- 
na za autoškolu. DVD Stiper- 
nica aktivno radi s mladima 
te sudjeluje u svim društve- 
nim aktivnostima na područ- 
ju mjesnog odbora. 


Gradonačelnik je poručio da će Grad 
Pregrada nastaviti podupirati vatrogastvo 


Mi kao Grad nastojimo ulaga- 
ti, pa je prošle je godine dogra- 
đen i Vatrogasni dom u Pregra- 
diisigurno je da ćemo mi kao 
Grad nastaviti podupirati va- 
trogastvo i iznad onog zakon- 
ski propisanog. Za kraj vam 
mogu, kao i svim vatrogasci- 
ma, poželjeti što manji broj in- 
tervencija u ovoj godini - ista- 


Čestitke na nabavljenom 
vozilu uputili su i predsjednik 
Županijske Vatrogasne zajed- 
nice Stjepan Skuliber, pred- 
sjednik DVD-a Pregrada Milan 
Burić, zamjenik predsjednika 
Vatrogasne zajednice grada 
Pregrade, predsjednik DVD-a 
Vinagora Josip Lazički te gosti 
iz susjednih DVD-ova. (11) 


S CILJEM RAZMJENE ISKUSTVA NA RAZNIM PODRUČJIMA 


DONJA VOĆA: Načelnica 
Kočet u Doboj Istoku 


Načelnica Donje Voće Sa- 
nja Kočet, zajedno sa suradni- 
cima, posjetila je Doboj Istok, 
općinu u BiH. 

Tijekom službenog posje- 
ta Doboj Istoku, s predstavnici- 
ma Općine Donja Voća i KUD-a 
“Voća', načelnica Kočet posjeti- 
la je i Prihvatni centar 'Duje'te 
se u prisustvu načelnika Doboj 
Istoka Kemala Bratića detaljnije 
upoznala s aktivnostima i potre- 
bama Međunarodnog foruma so- 
lidarnosti. S važnošću i značajem 
ove organizacije za BIH, a prven- 
stveno za Doboj Istok upoznao 
ih je Sefir Halilović, pomoćnik 
ravnatelja. 


održivih nevladinih udruga u 
zemlji i šire. 

Jedan od najvećih projekata 
koje provodi MFS-EMMAUS je Pri- 
hvatni centar 'Duje' u Doboj Isto- 
ku koji djeluje od 2004. godine i 
gdje je smješteno 430 korisnika 
različitih socio-zdravstvenih pa- 
tologija. MFS-EMMAUS, između 
ostalog, vodi projekte za održivi 
povratak, pomaže žrtvama trgo- 
vine ljudima i ilegalne migracije 
te sudjeluje u projektu sprečava- 
nja zloupotrebe djece. 

Svrha posjeta općini Doboj 
Istok je razmjena iskustava na ra- 
znim područjima, ali i razvoj su- 
radnje po pitanju raznih budućih 


Naglasak se posebno stavio na 
razmjenu iskustava i projekata 


MFS-EMMAUS je nevladina 
humanitarna organizacija osno- 
vana 1991. godine s ciljem pruža- 
nja pomoći svim ugroženim ka- 
tegorijama stanovništva kojima 
je ta pomoć potrebna. S preko 
260 zaposlenika, pedesetak ak- 
tivnih volontera i mrežom ure- 
da u Doboj Istoku, Sarajevu, Sre- 
brenici, Zvorniku, Velikoj Kladuši 
i Mostaru, MFS-EMMAUS djeluje 
na cijelom području BIH i pred- 
stavlja jednu od najvećih samo- 


projekata. Naglasak se poseb- 
no stavio na razmjenu iskustava 
i projekata među udrugama ci- 
vilnog društva, ali i na bolje upo- 
znavanje i razmjenu ideja o su- 
radnjama obje općine. 

Inače, Doboj Istok je općina 
nastala nakon Daytonskog spo- 
razuma od dijela prijeratne op- 
ćine Doboj. Nalazi se u Tuzlan- 
skom kantonu i spada u red 
najmanjih i najbogatijih općina u 
Bosni i Hercegovini. (kk) 

POVODOM PRVOG ROĐENDANA POSJETILI SMO ROĐENDAONICU “MAŠNICA? I SAZNALI ZAŠTO DJECA SLAVE ROĐENDANE i PO 
MJESEC DANA KASNIJE SAMO KAKO BI MOGLI “FEŠTATI* U ZAČRETJU 


“Imali smo velika očekivanja 


kad smo otvorili, ali toliko 
posla ipak nismo očekivali“ 


Nikola Turin 
infoekajkavskekronike.hr 


spomene koje nas prate cijeli život 

na mladenačke dane zasigurno su 

sati i sati provedeni u igri s nama 

dragim vršnjacima, a posebno dra- 
ge uspomene su one koje nastaju na prosla- 
vama rođendana. 

Sada kada smo malo stariji ikad nam pu- 
hanje svjećica predstavlja malo veći napor, 
možemo objektivno, ali sa sjetom, pogleda- 
ti unazad i vidjeti koliko su truda (i živaca) 
naši roditelji uložili u najvažniji dan u živo- 
tu svakog djeteta. 

Moderan način života u kombinaciji s pri- 
jelazom mladih obitelju u stanove dovele su 
do nemogućnosti održavanja zabava kakve 
priliče dječjim rođendanima. 


MEĐU RIJETKIMA 

Upravo tu se javio jedinstven odgovor na taj 
problem i to u centru Zagorja, pitoresknom 
Svetom Križu Začretju gdje se u dvorištu na- 
daleko poznatog restorana “Sermage smjesti- 
la posebna rođendaonica “Mašnica'. O kakvim 
se točno rođendanskim proslavama radi re- 
kla nam je više Iva Đurkin Benkotić, vlasnica 
“Events by Iva* u čijoj organizaciji se već pu- 
nih godinu dana stvaraju nezaboravni trenu- 
ci dječjih zabava. 

- Prvotna očekivanja su bila visoka, no 
ipak nismo očekivali toliko posla. Naime, 
među rijetkima smo u Zagorju koji se bave 
isključivo rođendanima, a i pogodili smo vri- 
jeme jer su se brojne druge rođendaonice po- 
zatvarale baš kad smo mi otvorili, dok s druge 
strane, oni prostori koji nude proslave ro- 
đendana u pravilu nisu ekskluzivno posve- 
ćeni tome, odnosno to im nije “core buissne- 
ss* već usput - rekla nam je Đurkin Benkotić 
koja nas je potom i provela rođendaonicom. 

Nismo se mogli oteti dojmu kako je ro- 
đendaonica, uz ono očekivano, opremlje- 


na bogatim sadržajima kakvi se mogu naći 
samo u većim centrima poput PlayStationa, 
zračnog hokeja, VR naočala, a vani su pak 
prostor za nogomet i kuglana. 

- Uvriježeno je mišljenje kako djecu tre- 
ba micati od ekrana, ali nam neki dolaze baš 
zbog toga. Ipak, uvijek sam tu s njima i ni- 
kako nisu tri sata na PlayStationu jer se svih 
15-ak djece treba izmijeniti, a osim toga, niti 
oni ne žele samo jednu igru. Sveukupno smo 
to zamislili da oni tu uživaju, luduju, skaku- 


Sveukupno smo to zamislili da 
djeca tu uživaju, luduju", skakuću 
i rade sve ono što doma možda 
ne mogu. Tu slobodno mogu biti 
glasni, slušaju glazbu koju žele i 
koliko glasno žele..." 


vlasnica 


ću i rade sve ono što doma možda ne mogu. 
Tu slobodno mogu biti glasni, slušaju glazbu 
koju žele i koliko glasno žele, a organizira- 
mo i turnire s nagradama - kaže Iva i doda- 
je kako je rođendaonica zamišljena za djecu 
od 3 do 12 godina, ali su u debitantskoj godi- 
ni imali i goste izvan tih okvira. 

Nakon godinu dana rada, došlo je vrije- 
me za osvježenje prostora s obzirom na to 
kako su djeci omiljene pinjate ipak uzele 
mali danak. Uz to, došla je još jedna novina 
u vidu bojanke s pričom koja prati rođen- 
danske proslave u “Mašnici', pa će se mali 
umjetnici lako moći prisjetiti proživljenih 
dogodovština. 

- Do ideje za bojanku smo došli kroz rad 
s djecom jer smo odmah na početku uvidje- 
li kako žele crtati i bojati, a imali smo samo 
ploču pripremljenu za njih. Svakom slavlje- 
niku ide poklon iznenađenja uz personali- 
zirane balone, pa će sad dobivati i bojanku 
za doma gdje će se moći prisjetiti svih juna- 
ka s kojima su se ovdje igrali poput Barbie, 

Sonica, Spidermana, Pokemona, Lego kocki- 
ca i naravno naše maskote - Kockića - otkri- 
va naša sugovornica. 


- Njima je prvenstveno drago što mogu piti 
kavu tri sata u miru bez da ih netko zove. Si- 
gurni su ostaviti djecu pa otići obaviti što već 
trebaju, a termin od dva sata je namijenjen za 
mlađe uzraste pa roditelji znaju ostati u blizi- 
ni pošto im je to jedno od prvih razdvajanja. 


SIGURNI sU 
A što za vrijeme slavlja rade roditelji? 


Svakom slavljeniku ide poklon 
iznenađenja uz personalizirane 
balone, pa će sad dobivati i 
bojanku za doma koju smo sami 
nedavno osmislili jer smo vidjeli 


da djeca to jako vole" 
IVA ĐURKIN BENKOTIĆ - vlasnica 


Uz to, najdraže im je to što nemaju brige s or- 
ganizacijom, kuhanjem, čišćenjem prije i po- 
slije, animiranjem same djece, no uvijek gle- 
damo na obostrano zadovoljstvo, pa ako žele 
donijeti svoju tortu mogu, te im onda umanji- 
mo iznos, a hranu inače imamo iz restorana 
“Sermage' ili po želji, primjerice pizze iz obli- 
žnjih pizzeria - kaže ova mlada poduzetnica 
koja je ovaj posao uspješno povezala s mu- 
ževnim restoranom, spomenutim “Sermage- 
om' za kojeg nam vlasnik kaže kako rade u 
pravom tandemu. Proslave dječjih rođendana 
za užu obitelji, bake, djedove i kumove tako 
slave vrata do, u restoranu, a vršnjaci su u 
svom prostoru. 

Potvrda dobrog rada, uz to što klinci sla- 
ve i po mjesec dana kasnije rođendan jer žele 
baš “Mašnicu', dolazi iz same činjenice kako 
na rođendane u Sveti Križ Začretje roditelji 
s djecom rado dolaze i iz ostalih krajeva, a 
bračni par Đurkin Benkotić za kraj nam je ot- 
krio kako je došlo do samog imena “Mašnica'. 

- Kako je sam restoran nazvan po grofu 
Sermageu koji je imao veliku plavu mašnu, 
jednostavno smo to povezali s djecom, ali 
smo promijenili boju u crvenu koja je nešto 
toplija i bliskija njima. Bilo je tu i drugih so- 
lucija, ali ova poveznica nam je bila predobra 
da bi se odbila pa smo uredili cijeli prostor 
s mašnicama i ostalim šarenim elementima 
kako bi imali topli prostor za zabave - rekli 
su nam vlasnici te najavili kako će i dalje ra- 
diti na novitetima jer najvažnije je da djeci 
ponude uvijek nešto novo. mi 


> U KRUGU NAJMILIJIH 


Rudolf i Marija Zamuda iz Pušćina 
proslavili dijamantni pir 


upružnici Rudolf i Mari- 
S ja Zamuda iz Pušćina pro- 

slavili su dijamantni pir u 
krugu svoje obitelji, rođaka i 
prijatelja. Zajednički život im 
je podario dva sina, starijeg 
Roberta i mlađeg Davora koji 
je u braku sa suprugom Sa- 
njom. Rudolf i Marija najviše 
se vesele i ponosni su na unu- 
ke Doru, Taru i Tina. 

- Život nas nije mazio. Kao 
prosvjetni radnik, profesor 
matematike i fizike, puno sam 
se bavio s djecom, kasnije po- 
stao i ravnatelj Osnovne škole 


? UTIJEKU JE POZIV IZLAGAČIMA 


U Međimurju će se 
održati prvi 'GinFest' 


Prvi “GinFest', Festival gina, 
rakija i likera, održat će se u 
dvorani 'Mesap' u Nedelišću 23. 
ožujka od 17 sati. 

U tijeku je Javni poziv izla- 
gačima za sudjelovanje, a na- 
mijenjen je destilerijama, pro- 


izvođačima rakija, likera, craft 
piva, koktel majstorima, OPG- 
ovima sa srodnim proizvodima 
i udrugama. m 


&medjimurje.hr 


međimurski internet portal 


Macinec koja pak mi je doni- 
jela nove životne izazove. Su- 
pruga Marija radila je kao vo- 
diteljica krojačkog pogona u 
Varteksu i bili su to obveza- 
ma ispunjeni dani. Devedese- 
tih sam izabran za prvog na- 
čelnika općine Nedelišće u dva 
mandata, a nakon toga sam se 


uputio u mirovinu - ispričao je 
Rudolf za eMedjimurje te do- 
dao da se on i supruga slažu 
kao i prvoga dana, a u šest de- 
setljeća bračnog zajedništva je 
naučio da je najvažnije opra- 
štati i razgovarati. 

Uz proslavu šezdesete 
obljetnice braka, okuplja- 


nje je bila i prilika da Rudo- 
If poželi još pokoju želju po- 
vodom 85. rođendana, a za 
eMedjimurje je rekao da želi 
samo zdravlja sebi i svojim 
najmilijima.m 


& medjimurje.hr 


međimurski internet portal 

EKSKLUZIVNO SMO DOZNALI DATUM PREMIJERE SPOTA, A OTKRIVAMO VAM I JOŠ JEDNO IZNENAĐENJE 


Najtraženiji svadbeni bend “Grupa Profeel' 
udružio je snage s finalistom SuperStara 
Dinom Miklaužićem. Evo što spremaju 


Cilj dueta je zbližiti zagorske izvođače kako bi pokazali koliko 
zapravo kvalitetnih glazbenika ima u Hrvatskom zagorju 


liži se dan zaljubljenih 
B Valentinovo - a to zna 
i ekipa najtraženijeg 
svadbenog benda, “Grupe Pro- 
feel', koja ni ovog puta nije ra- 
zočarala. Štoviše, mogli bismo 
reći kako su nadmašili sami 
sebe i udružili snage s finali- 
stom ovogodišnjeg SupersStara, 
Humčanom Dinom Miklauži- 
ćem, s kojim spremaju glazbe- 
no iznenađenje. 
Odlučili smo istražiti točno 
o čemu se radi i kako je došlo 
do suradnje najtraženijeg svad- 
benog benda i najperspektiv- 
nijeg mladog zagorskog pjeva- 
ča, a opet kako je u cijelu stvar 
povezan prerano preminuli Aki 
Rahimovski. 

- U ovo vrijeme se navrša- 
va druga godišnjica odlaska 
jednog od najvećih glazbenika 
ovih prostora, neponovljivog 
Akija Rahimovskog, a kako je 
Parni Valjak s njim zaslužan za 
jedne od najboljih ljubavnih 
pjesama, pa je nama i Dini bilo 
jednostavno izabrati što ćemo 
obraditi za tradicionalnu pje- 
smu za Valentinovo, a opet Aki- 
ju u čast - kazao nam je voditelj 
“Grupe Profeel' Mario Pavleko- 
vić koji nam je ekskluzivno ot- 
krio i kada možemo prvi puta 
čuti dugo očekivani duet: cebook profilu benda, a po- — krapinskom Ilir baru - naja- 

- Premijera video spota bit — vodom Dana žena, 9. ožujka vio je voditelj Pavleković do- 
će 9. veljače u 17 sati na Fa- — ćemo ju zajedno i izvesti u — davši kako je cilj dueta zbli- 
žiti zagorske izvođače kako 
bi pokazali koliko zapravo 
kvalitetnih glazbenika ima 


Premijera video spota za 


pjesmu bit će 9. veljače u 17 sati u Hrvatskom zagorju. B 
D t 

na Facebook profilu benda, a ženin je zmika blag 

povodom Dana žena, 9. ožujka služan “Studio 3000", dok 

ž s s <a 5 su spot snimile kamere 

ćemo ju zajedno i izvesti u DMC'* televizije, a maste- 


e e " ring je odrađen od strane 
krapinskom Ilir baru Valentina Vranekovića. (Ni- 


voditelj “Grupe Profeel kola Turin) 

JOŠ UVIJEK STIGNETE POSJETITI AGRITECH 2024. NA CELJSKOM SAJMU KOJI TRAJE DO 4. VELJAČE 


Novosti i suvremeni trendovi 
u poljoprivredi i šumarstvu 


Agritech je jedini stručni sajam posvećen tehnološki naprednoj 
poljoprivrednoj i šumarskoj mehanizaciji u Sloveniji koji se održava 


.\ 


bs VAN Ida : 


tijekom zimske sezone. Sajam zauzima šest velikih dvorana Celjskog 
sajma, a ugošćava 105 izravnih izlagača i 350 robnih marki 


SBbziro 
godine, sajam je posljeiššitputa održani 
2022. godille, a rada je BENI kao reKornij 
jugo! posjete [ud 


= 


ratio se 4. stručni sajam 
M soiovivedne i šum- 
ske mehanizacije te po- 
ljoprivrednih repromaterijala 
- Agritech 2024, koji adresira 
sve suvremene potrebe poljo- 
privrednika i šumara. Održava 
se od 1. do 4. veljače 2024. na 
Celjskom sajmu. 


6 SAJAMSKIH DVORANA 

Posebnost sajma Agritech, po- 
svećenog tehnološki napred- 
noj poljoprivrednoj i šumar- 
skoj mehanizaciji, leži u tome 
da je jedini stručni sajam na 
tom području u Sloveniji koji 
se održava tijekom zimske se- 
zone. Sajam zauzima šest veli- 
kih dvorana Celjskog sajma, a 
dio sajamskog izložbenog pro- 
stora smješten je ina vanjskim 
površinama najvećeg i najsu- 
vremenijeg sajmišta u Sloveni- 
ji. Posljednji sajam održan je u 
ožujku 2022., gdje je tijekom 
pet dana izuzetnog događanja 
zabilježena rekordna posjeće- 
nost - gotovo 25.000 posjeti- 
telja koji su bili oduševljeni ra- 


p 


a to da se održava svake dvij 


znolikom ponudom izložbi i 
bogatim pratećim programom. 


VAŽNA STATISTIKA SAJMA 
Sajam ugošćava 105 izravnih 
izlagača i 350 robnih marki. 
Izlagači dolaze iz šest zema- 
lja: Slovenija, Hrvatska, Au- 
strija, Italija, Sjedinjene Ame- 
ričke Države, Njemačka. 

Na sajmu su prisutni slo- 
venski proizvođači strojeva 
za poljoprivrednu i šumarsku 
mehanizaciju. 

Posjetitelji mogu razgleda- 
ti: poljoprivrednu mehanizaci- 
ju (traktore, plugove, rasipače, 
prskalice, kosilice,...), šumar- 
sku mehanizaciju (motorne 
pile, šumski vitlovi, prikolice, 
dizalice, zaštitna oprema...) te 
bogatu ponudu repromaterija- 
la za poljoprivrednike, šumare, 
voćare i vinogradare (sjemena, 
gnojiva, prskala, zaštitna sred- 
stva, stočna hrana i drugo). 

Pripremljen je i razno- 
vrstan prateći program koji 
će oduševiti i najzahtjevnije 
posjetitelje. 


Također, u nedjelju 4. ve- 
ljače će se održati i dodje- 
la sajamskih priznanja “Naj 
Agritecha 2024. 


PRATEĆI PROGRAM 

- Na sajmu ćemo ovaj put 
pružiti priliku svim ansam- 
blima i glazbenicima koji su 
se prijavili na naš poziv da se 
predstave pred posjetitelji- 
ma sajma Agritech. Odazvao 
se veliki broj glazbenika, sto- 
ga vam jamčimo izuzetno ra- 
znoliki zabavni dio sajma, 
koji će se odvijati svih dana 
u atriju sajmišta - poručuju 
organizatori. 

Ne zaboravite - Agritech se 
održava samo svake druge go- 
dine! Zato je toliko važno da 
ga ne propustite! 

Ulaznice možete i dalje na- 
baviti kod ulaska ili na službe- 
nim internetskim stranicama 
Celjskog sajma te osigurati 
svoje mjesto na najvećem saj- 
mu poljoprivredne i šumske 
mehanizacije u regiji! (kk) 


20 3. veljače 2024. 

Geely Atlas PRO 4x4 s najboljom opremom u klasi 
vaš za 34.990 € 


ZPSA.C. REDAN 


Velika Ves 2a, Lepajci 
49000 Krapina 


049 382.900 
www.geelyadria.com/hr 


Uz kupnj 
zimske 
gume za 1 € 


» SVOJ ŽIVOTOPIS I MOLBU MOŽETE POSLATI DO 9. VELJAČE 


Tvrtka SATO zapošljava administratora 
za prodajnu podršku. Ovo su uvjeti 


Inače, tvrtka SATO d.o.o. osnovana je 2008. godine, a prve tri godine djelovala je kao koordinatori između proizvođača 
i kupaca te njihovih zahtjeva. Vlastitu je proizvodnju pokrenula 2011. godine 


rtka SATO sa sjedištem 
[ u Zaboku, poznata je po 
izradi samoljepivih etike- 
ta, a trenutno ima otvoreno 
radno mjesto - zapošljavaju 
administratora/icu za prodaj- 
nu podršku - back office. 
Budući zaposlenik ili za- 
poslenica će svakodnevno 
kontaktirati s postojećim 
kupcima i poslovnim par- 


tnerima na hrvatskom i nje- 
mačkom jeziku, bit će zadu- 
ženi za zaprimanje narudžbi, 
izradu ponuda te konzultaci- 
je s kupcima, usko će surađi- 
vati s ostalim odjelima unu- 
tar tvrtke, obavljat će ostale 
administrativne poslove veza- 
ne uz inozemno poslovanje te 
će sudjelovati u izradi ciljeva 
i strategije prodaje. Također, 


budući djelatnik/djelatnica 
bit će zadužen za komercijal- 
no vođenje kupaca, a imat će 
i odgovornost za uspješnost 
na razini dodijeljenih kupaca. 

Uvjeti za navedeno rad- 
no mjesto su srednja struč- 
na sprema, viša stručna spre- 
ma ili visoka stručna sprema, 
obavezno poznavanje  nje- 


mačkog jezika u govoru i pi- JI 


7 SI 


smu, a korištenje drugog 
stranog jezika je prednost. 
Poželjno je poznavanje rada s 
kupcima unutar EU i ostalih 
inozemnih tržišta, a poželjno 
je i radno iskustvo na istim ili 
sličnim poslovima. 

Također, od budućeg zapo- 
slenika/zaposlenice očekuje se 
samostalnost u radu, urednost 
i preciznost, organiziranost, 
odgovornost i pedantnost u 
odnosu prema poslu, izraže- 
ne komunikacijske i pregova- 
račke vještine te spremnost na 


timski rad, poznavanje rada na 
računalu uz napredno pozna- 
vanje MS Office paketa, a uvjet 
je i posjedovanje vozačke do- 
zvole “B' kategorije. 
Zainteresirani mogu po- 
slati svoj životopis i molbu na 
mail info&sato.hr do 9. veljače. 
Inače, tvrtka SATO d.o.o. 
osnovana je 2008. godine, a 
prve tri godine djelovala je kao 
koordinatori između proizvo- 
đača i kupaca te njihovih za- 
htjeva. Vlastitu je proizvodnju 
pokrenula 2011. godine. (kk) m 

PROJEKT “ORKAN?': POSLJEDNJI EKSPERIMENT ISTRAŽIVAČKE SKUPINE S FOI-JA POKAZAO: 


“Naše rješenje može locirati 
pilota uljeznih dronova“ 


straživački tim projekta 
“ORKAN - Okvir za kon- 
trolu i nadzor bespilotnih 
letjelica“, među kojima je 
13-ero istraživača iz Hrvatske, 
većina s Fakulteta organizacije 
i informatike Sveučilišta u Za- 
grebu (SUZG FOI) te inozemni 
istraživač s Islanda, prvi je tim 
u Hrvatskoj kojem je uspjelo 
pronaći algoritamsko rješenje 
kako s jednog mjesta upravlja- 
ti većim brojem dronova, koji 
pritom imaju i svoju misiju - 
u ovom slučaju locirati pilota 
potencijalno uljeznog drona. 


KOMERCIJALNA PRIMJENA 
Projekt ima predznak šire ko- 
mercijalne primjene, pojašnja- 
va nam voditelj istraživačkog 
tima prof. dr. sc. Neven Vrček 
i govori da je njegov tim u po- 
sljednje tri godine, koliko je 
istraživanje i razvoj ovakvog 
softvera trajalo, nailazio na 
brojne prepreke. 

- Proizvođači dronova nisu 
skloni otvarati svoja pro- 
gramska sučelja (API), čime 
je gotovo nemoguće bez naše 
aplikacije upravljati većim 
brojem dronova s jednog ure- 
đaja i pritom prikupljati rele- 
vantne podatke iz okoline — 
govori Vrček. 

Posljednji eksperiment 
tim je napravio u siječnju na 
području Donjeg Međimurja, 
prilikom kojeg su uspjeli po- 
dići u zrak jato dronova obo- 
gaćenih mjernim uređajima 
osmišljenih upravo na Fakul- 


Istraživački tim projekta “ORKAN“ među kojima je 13-ero istraživača iz Hrvatske, prvi je tim 
kojem je uspjelo pronaći algoritamsko rješenje kako s jednog mjesta upravljati većim brojem 
dronova. Projekt ima predznak šire komercijalne primjene 


tetu organizacije i informa- 
tike, a koji mogu iz okoline 
prikupiti signale i izmjeriti 
njihovu snagu što ukazuje na 
lokaciju pilota koji može biti 
i uljezni. Radi se o vrlo slo- 
ženom algoritmu na kojem 
je radio cijeli tim, a jedan od 
važnijih doprinosa je i postav- 
ljanje različitih konstelacija 
dronova, što je do sad bilo go- 
tovo nemoguće i nije uspjelo 
ni jednom istraživačkom timu 
na ovim prostorima. 

Ovakav algoritam može 
imati široku komercijalnu 
primjenu - pojašnjava profe- 
sor Vrček i dodaje da se može 
koristiti za mjerenje buke i 
mjerenje zagađenja okoliša 
u urbanim sredinama, ali i za 
mjerenje radio signala i svih 
oblika nepoželjnih radio emi- 


o 3 ORKAN 


Unmanned Aerial Vehicle Policy Ecosystem 


sija koje se mogu pojaviti na 
nekom teritoriju. 

- U svijetu je primjena ova- 
kve tehnologije široka, od gra- 
đevinskog sektora pa sve do 
vojne upotrebe i to zbog re- 


U svijetu je primjena ovakve 
tehnologije široka, od 
građevinskog sektora pa sve 
do vojne upotrebe i to zbog 
relativno jeftinih i brzih 
načina prikupljanja različitih 
podataka na ovakvim 
komercijalnim letjelicama" 


voditelj istraživačkog tima 


lativno jeftinih i brzih načina 
prikupljanja različitih poda- 
taka na ovakvim komercijal- 
nim letjelicama. Nama je ovo 
prvenstveno bio znanstveni 
projekt, no moguća je i ko- 
mercijalizacija među svima 
onima koji se bave nekom vr- 
stom monitoringa okoline 
- kaže Vrček. 


71.000 EURA 

Tijekom svih eksperimenta 
ovog znanstvenog tima pri- 
kupljen je velik broj podata- 
ka za analizu, koji će poslužiti 
za dodatno unapređenje al- 
goritma za lokalizaciju izvo- 
ra upravljačkog signala. Novo 
aplikacijsko rješenje za uprav- 
ljanje konstelacijom dronova 


i tehnologija za lociranje pi- 
lota uljeznog drona glavni je 
rezultat projekta “ORKAN* 
koji je od samih početaka bio 
usmjeren na stvaranje nove 
arhitekture za komunikaciju 
umreženih sustava, uključu- 
jući dronove i Internet stvari, 
s naglaskom na jednostavnost, 
sigurnost i energetsku efika- 
snost komunikacije. 

Aplikacijsko rješenje razvi- 
jeno u okviru projekta, kojeg 
je u iznosu od 71.000 eura fi- 
nancirala Hrvatska zaklada za 
znanost, predstavljeno je kao 
platforma za buduća znan- 
stvena istraživanja. 

Više informacija dostupno 
je na službenoj web stranici 
projekta. (kk) 

UDRUGA ECOMMERCE HRVATSKA SVEČANO PREDSTAVILA MAGAZIN O ONLINE PRODAJI 


“Ovo je prvi magazin u regiji 
koji propagira stručnost, 
integritet i povjerenje" 


Kajkavske kronike 
infoekajkavskekronike.hr 


agazin eCommerce* namijenjen je 
za online prodaju, marketing i istra- 
živanja te je još jedan projekt udru- 
ge eCommerce Hrvatska usmjeren 
na jačanje komunikacije i suradnje web trgo- 
vaca i nuditelja usluga u ovome području. 

Rekao je to Marcel Majsan, predsjednik 
udruge eCommerce Hrvatska, na neformal- 
nom druženju s članovima i prijateljima Udru- 
ge te predstavnicima medija koje je održano u 
utorak u Sky Office centru u Zagrebu. 

Majsan je istaknuo kako magazin 
“eCommerce'" izlazi kvartalno te je dostupan 
za besplatno preuzimanje na web stranicama 
Udruge dodajući pritom kako punopravni čla- 
novi Udruge dobivaju besplatan primjerak ti- 
skanog izdanja na svoje adrese. 


PRVI U REGIJI 

- Nakon brojnih projekata koje smo pokre- 
nuli s ciljem povećanja povjerenja u online 
prodaju, odlučili smo se na lansiranje prvog 
“eCommerce' magazina u regiji koji će zaokru- 
žiti ključne vrijednosti koje kao Udruga propa- 
giramo - stručnost, integritet i povjerenje. Stje- 
canje povjerenja najveći je izazov za svakoga 
tko prodaje nešto preko interneta, a posebno 


pi 


za eCommerce trgovce koji moraju pronaći 
načine kako da odgovore na navike modernih 
online kupaca koji danas imaju više opcija i 
zahtjeva nego ikad - izjavio je Majsan dodaju- 
ći kako će se Udruga ove godine fokusirati na 
razvoj postojećih projekata kao što su natje- 
canje eCommAwards, zatim eCommerce Aka- 
demija i Mentorski program te CRO Commer- 
ce konferencija. 

Udruga je na ovotjednom meetupu ugo- 
stila i brojne sugovornike iz specijalnog iz- 
danja magazina koje je izašlo krajem prošle 
godine. Svoje dojmove i iskustva na panelu 
koji je moderirao Dino Oreški, tajnik udruge 
eCommerce Hrvatska i konzultant za digital- 


Magazin je namijenjen za online 
prodaju, marketing i istraživanja 
te jejoš jedan projekt udruge 
eCommerce Hrvatska usmjeren 
na jačanje komunikacije i 
suradnje web trgovaca i nuditelja 


ve__ 


usluga u tom području 


predsjednik udruge eCommerce 
Hrvatska 


ni marketing, otkrili su trgovci koji su u ma- 
gazinu predstavljeni u sklopu rubrike “Dobre 
priče hrvatskog eCommerce sektora". 

Tako je ispred Ljekarni Švaljek na panelu 
sudjelovala Laura Vranić, specijalist za onli- 
ne marketing i prodaju, dok je boje lani naj- 
boljeg webshopa u Hrvatskoj, Bima Hrvatske, 
branio growth marketing stručnjak Goran Pe- 
remin. Entuzijastični Josip Vrban, vlasnik i 
voditelj Lumer shopa, s Bojanom Diklićem, 
specijalistom za digitalni marketing u Tvor- 
nici Zdrave Hrane, kompletirao je postavu pa- 
nela koji je ukazao na različite perspektive i 
područja razvoja web trgovine u Hrvatskoj. 

Josip Vrban je u svom duhovitom stilu go- 
vorio o razvoju Lumer Shopa koji uz webshop 
uključuje i tiskaru te zapošljava osam ljudi. 
Kako se radi o T-Shirts & Merchandise Sho- 
pu koji prodaje specifičnu robu, Josip je na- 
glasio kako u promidžbu na mjesečnoj razi- 
ni ulažu i do 3000 eura te je dodao kako se 
pokazalo znatno uspješnijim pristupom kada 
marketing rade sami, negoli angažman spe- 
cijaliziranih agencija. Prema njegovim riječi- 
ma, uz Trustprofile sustav koji koriste i koji 
im donosi puno korisnih povratnih informa- 
cija i recenzija od kupaca, najvažniji je i dalje 
marketing od usta do usta koji dolazi od za- 
dovoljnih kupaca. Kako bi se to zadovoljstvo 
postiglo, rekao je, važna je i dobra logistička 

podrške te je pohvalio suradnju koju imaju s 
dostavnom službom GLS. 


ECOMMAWARDS 

Goran Peremin je istaknuo kako se svojom 
eCommAwards nagradom za najbolji webshop 
u Hrvatskoj za 2023. godinu izuzetno ponose. 


- Jako puno nam znači ta nagrada te su svi 
u našoj tvrtki, od logistike do nabave i uprave 
izuzetno ponosni na nas koji vodimo webshop 
- kazao je Peremin dodajući kako je od poseb- 
ne važnosti podrška koju uživaju od direkto- 
rice tvrtke za njihove marketinške planove i 
aktivnosti. Rezultati su najvažniji, dodao je, a 


Stjecanje povjerenja najveći je 
izazov za svakoga tko prodaje 
nešto preko interneta, a 
posebno za eCommerce trgovce 
koji moraju naći načine kako 
odgovoriti na navike i zahtjeve 
modernih kupaca" 


predsjednik udruge eCommerce 
Hrvatska 


strategija webshopa kojom se vode vrlo je jed- 
nostavna - kako podići prodaju. 

- Na webshopu imamo oko 300 kupaca 
dnevno te koristimo različite automatizacije 
kako bismo održavali komunikaciju s njima 
kao što je sustav recenzija te email marketing 
- istaknuo je. 

I Laura Vranić je potvrdila kako je od izu- 
zetne važnosti post-prodajna komunikacija 
naglasivši koliko je ključno zadržati postoje- 
ćeg kupca i tako stvoriti dugoročan odnos po- 
vjerenja i lojalnosti. Ljekarne Švaljek prošle 
su godine prešle na BigCommerce platformu 
te je uspješno provedena migracija webshopa 
Eljekarna24.hr. 

- Ako imaš jasan cilj i strategiju kako to 
ostvariti te podršku uprave onda ni ovakav re- 
launch nije problem provesti u djelo. Tako smo 
si otvorili nove mogućnosti te osigurali multi- 
funkcionalnost naše internetske trgovine - na- 
glasila je Vranić. 


AI ALATI 

U Tvornici Zdrave Hrane koriste sve do- 
stupne alate bazirane na umjetnoj inteligenci- 
ji pri čemu je Bojan Diklić kazao da im je Chat 
GPT kao još jedan član tima kojeg pitaju za mi- 
šljenje i dobivanje ideja. 

- A alati su pomoćnici ili savjetnici u po- 
slovanju koji omogućavaju značajnu uštedu 
vremena te predstavljaju važan segment u 
procesima prodaje i oglašavanja - rekao je Di- 
klić dodajući kako u svakodnevnim aktivnosti- 
ma koriste sve dostupne automatizacije kako 
bi optimizirali svoje procese i komunikaciju s 
kupcima i partnerima. 

Nakon službenog programa, eCommerce 
magazin Party zaključen je u revijalnom ras- 
položenju uz dobru svirku za koju se pobri- 
nuo “Whatever* bend koji ove godine slavi pu- 
nih 20 godina rada. 

Svi zainteresirani za primanje magazina 
više informacija mogu dobiti na službenim 
stranicama eCommerce. 


POSJETITE IH U OROSLAVJU, A NAREDNIH DANA PRATITE I NJIHOVE DRUŠTVENE MREŽE JER SPREMAJU JOŠ IZNENAĐENJA 


Solar Zagorje ima atraktivne popuste 
na vrhunska rasvjetna tijela 


oduzeće Solar Zagor- — respektabilna tvrtka koja po- 
je iz Oroslavja posluje  sluje s više od 70 općina i gra- 
od 2016. godine i u vrlo _—— dova diljem cijele Hrvatske, a 


kratkom vremenu postala je fokus poslovanja je na prodaji — metnih klupa. 


i postavljanju javne led rasvje- 
te. Uz to, bave se i proizvod- 
njom i razvojem solarnih pa- 


Na adresi Ulica Milana Prpi- 


led rasvjetnih tijela, dekorativ- 


še Ke | 
r JI ? _ | i ća 77 u Oroslavju u svom “Led 
Z se : o ki “x | & Solar Shopu“ nude velik izbor 
E > . : ; 


2 neiindustrijske rasvjete, a tre- 
nutno na akciji imaju velik iz- 
< bor plafonjera, visilica i stolnih 
svjetiljka po promo cijenama. 
qa Također, Solar Zagorje pri- 
\ prema i nešto posebno povo- 
dom Valentinova. Poduzeće će 
na svojim društvenim mreža- 
ma pripremiti nagradnu igru 
koja će trajati od 1. do 13. veljače, 
a najsretniji će osvojiti vrijed- 
nu nagradu - stolnu svjetiljku. 
Za sve što vas zanima, a vezano 


je uz rasvjetna tijela, s povjere- 
njem im se možete obratiti na 
broj telefona 049/516-013, pu- 
tem e-maila info&solar-zagor- 


je.hr, ili ih jednostavno posjeti- 
te na adresi Ulica Milana Prpića 
77 u Oroslavju. (kk) 

KRAPINSKO-ZAGORSKA ŽUPANIJA 


VIŠI/A UPRAVNI/A REFERENT/ICA 
Mjesto rada: KRAPINA 

Traženo radnika: 1 

Poslodavac: MINISTARSTVO 
UNUTARNJIH POSLOVA 

Rok za prijavu: 5.2.2024. 


OPERATER/OPERATERKA-BLAGAJNIK/ 
BLAGAJNICA U AUTOMAT KLUBU U 
KRAPINI 

Mjesto rada: KRAPINA 

Traženo radnika: 1 

Poslodavac: MAMUT FORTIS, d.0.0. za 
djelatnost igara na sreću na automatima 
Rok za prijavu: 5.2.2024. 


SURADNIK/ICA U PRODAJI 

Mjesto rada: KRAPINA 

Traženo radnika: 1 

Poslodavac: ZAGORJE INTERNATIONAL 
d.0.0. za informiranje 

Rok za prijavu: 11.2.2024. 


ČISTAČ/ČISTAČICA 

Mjesto rada: KRAPINA 

Traženo radnika: 1 

Poslodavac: PRESEČKI GRUPA d.o.o. za 
prijevoz, usluge, trgovinu i putničku agenciju 
Rok za prijavu: 15.2.2024. 


VOZAČ/ICA DOSTAVLJAČ/ICA 

MLIJEKA I MLIJEČNIH PROIZVODA 
Mjesto rada: DESINIĆ 

Traženo radnika: 2 

Poslodavac: MINI MLJEKARA - VERONIKA 
d.o.o. za proizvodnju, trgovinu i 
ugostiteljstvo 

Rok za prijavu: 18.2.2024. 


ADMINISTRATOR/ICA 

Mjesto rada: KRAPINA 

Traženo radnika: 2 

Poslodavac: ALBRA d.o.o. za usluge 
Rok za prijavu: 20.2.2024. 


KONOBAR/KONOBARICA 
Mjesto rada: ZABOK 
Traženo radnika: 1 
Poslodavac: HUNCUT d.o.o. 
za ugostiteljstvo i usluge 
Rok za prijavu: 17.2.2024. 


POSLUŽITELJ/POSLUŽITELJICA PIĆA | 
TOPLIH NAPITAKA - KONOBAR / ICA 
Mjesto rada: VELIKO TRGOVIŠĆE 

Traženo radnika: 2 

Poslodavac: 05 obrt za ugostiteljstvo i 
trgovinu, Goran Vinković, Veliko Trgovišće, 
Kolodvorska 4 

Rok za prijavu: 16.2.2024. 


KOZMETIČAR/KA 

Mjesto rada: ZLATAR 

Traženo radnika: 1 

Poslodavac: SolGabi, obrt za njegu 

i održavanje tijela, vl. Ivana Pozaić, 
Zlatar, V. Holjevca 5 

Rok za prijavu: 16.2.2024. 


POMOĆNI/NA RADNIK/CA U PEKARI 
Mjesto rada: MAČE 

Traženo radnika: 4 

Poslodavac: PEKARA KURAŽ 

Rok za prijavu: 25.2.2024. 


VARAŽDINSKA ŽUPANIJA 


RADNIK/RADNICA U KONTROLI KVALITETE 
Mjesto rada: JALŽABET 

Traženo radnika: 1 

Poslodavac: Wollsdorf Components 

d.o.o. za proizvodnju 

Rok za prijavu: 18.2.2024. 


RADNIK/RADNICA U ODJELU KVALITETE 
Mjesto rada: JALŽABET 

Traženo radnika: 1 

Poslodavac: Wollsdorf Components 
d.o.o. za proizvodnju 

Rok za prijavu: 18.2.2024. 


BRAVAR/BRAVARICA 

Mjesto rada: BARTOLOVEC 
Traženo radnika: 1 

Poslodavac: Mehanika Maruševac 
d.o.o. za obradu metala i usluge 
Rok za prijavu: 16.2.2024. 


POGONSKI ELEKTRIČAR/POGONSKA 
ELEKTRIČARKA 

Mjesto rada: IVANEC 

Traženo radnika: 2 

Poslodavac: DRVODJELAC društvo za 
proizvodnju, promet i usluge, d.o.o. 
Rok za prijavu: 16.2.2024. 


ELEKTRIČAR/ELEKTRIČARKA 
Mjesto rada: KRKANEC 

Traženo radnika: 5 

Poslodavac: ATLAS SOLUTIONS d.o.o. 
za montažu i ostale usluge 

Rok za prijavu: 16.2.2024. 


MONTER/MONTERKA METALNIH 
KONSTRUKCIJA 

Mjesto rada: KRKANEC 

Traženo radnika: 5 

Poslodavac: ATLAS SOLUTIONS d.o.o. 
za montažu i ostale usluge 

Rok za prijavu: 16.2.2024. 


ZIDAR/ZIDARICA 

Mjesto rada: LUDBREG 

Traženo radnika: 1 

Poslodavac: LUKOM d.o.o. za komunalne 
djelatnosti 

Rok za prijavu: 2.2.2024. 


BURZA RADA 


SURADNIK/CA NA SURDNIČKOM 

RADNOM MJESTU ASISTENTA/ICE ZA 
PODRUČJE DRUŠTVENIH ZNANOSTI, 

POLJE INFORMACIJSKE I KOMUNIKACIJSKE 
ZNANOSTI 

Mjesto rada: VARAŽDIN 

Traženo radnika: 1 

Poslodavac: Sveučilište u Zagrebu, Fakultet 
organizacije i informatike 

Rok za prijavu: 25.2.2024. 


VODITELJ/VODITELJICA FINANCIJA I 
RAČUNOVODSTVA 

Mjesto rada: CERJE NEBOJSE 

Traženo radnika: 1 

Poslodavac: CIGLANA CERJE TUŽNO 
d.o.o. za proizvodnju, trgovinu i usluge 
Rok za prijavu: 15.2.2024. 


VODITELJ/VODITELJICA KLJUČNIH KUPACA 
Mjesto rada: NOVI MAROF 

Traženo radnika: 1 

Poslodavac: SIBO CRO d.o.o. za 
proizvodnju i usluge 

Rok za prijavu: 14.2.2024. 


SOBOSLIKAR-SOBOSLIKARICA/ 
FASADER-FASADERKA (M/Ž) 

Mjesto rada: CESTICA 

Traženo radnika: 1 

Poslodavac: SOBOSLIKARSTVO | 
FASADERSTVO PAVLOVIĆ j.d.o.o. za usluge 
Rok za prijavu: 29.2.2024. 


ZIDAR/ICA - TESAR/ICA - ARMIRAČ/ICA - 
RADNIK/CA NA GRADILIŠTU 

Mjesto rada: VARAŽDIN 

Traženo radnika: 5 

Poslodavac: ZTB Gradnja d.o.o. za vođenje 
i financiranje projekata energetske 
učinkovitosti 

Rok za prijavu: 28.2.2024. 


GRAĐEVINSKI POSLOVOĐA/GRAĐEVINSKA 
POSLOVOTKINJA 

Mjesto rada: VARAŽDIN 

Traženo radnika: 1 

Poslodavac: ZTB Gradnja d.o.o. za vođenje 
i financiranje projekata energetske 
učinkovitosti 

Rok za prijavu: 28.2.2024. 


RUKOVATELJ/RUKOVATELJICA 
SAMOHODNIM GRAĐEVINSKIM 
STROJEVIMA 

Mjesto rada: TRNOVEC 

Traženo radnika: 1 

Poslodavac: NISKOGRADNJA - KNEŽEVIĆ, 
Petar Knežević, Trnovec Bartolovečki, 
Široke Ledine 15 

Rok za prijavu: 9.2.2024. 


MEĐIMURSKA ŽUPANIJA 


CNC PROGRAMER/PROGRAMERKA 
Mjesto rada: ŠTEFANEC 

Traženo radnika: 2 

Poslodavac: PIB EXTRA, d.o.o. za 
trgovinu i usluge 

Rok za prijavu: 29.2.2024. 


OSPOSOBLJAVANJE ZA POMOĆNOG 
TEHNOLOGA/TEHNOLOGINJE U 3D 
MODELIRANJU 

Mjesto rada: ŠTEFANEC 

Traženo radnika: 4 

Poslodavac: PIB EXTRA, d.0.0. za 
trgovinu i usluge 

Rok za prijavu: 29.2.2024. 


OPERATER/OPERATERKA NA SAVIJAČICI 
Mjesto rada: ŠTRIGOVA 

Traženo radnika: 3 

Poslodavac: NDK d.o.o. za proizvodnju, 
usluge i trgovinu 

Rok za prijavu: 29.2.2024. 


CNC GLODAČ/ICA 

Mjesto rada: MURSKO SREDIŠĆE 

Traženo radnika: 1 

Poslodavac: INDUSTRIJSKI APARATI | FINA 
OBRADA METALA - MURSKO SREDIŠĆE d.0.0. za 
proizvodnju i obradu metala, trgovinu i usluge 
Rok za prijavu: 29.2.2024. 


STOLAR/STOLARICA 

Mjesto rada: PUŠĆINE 

Traženo radnika: 1 

Poslodavac: BERNARDA d.o.o. 

za proizvodnju namještaja, 
trgovinu i posredovanje u trgovini 
Rok za prijavu: 19.2.2024. 


KNJIGOVOĐA/KNJIGOVOTKINJA 
Mjesto rada: ČAKOVEC 

Traženo radnika: 1 

Poslodavac: MS SOLUTION j.d.o.0. 
za elektroinstalacijske usluge 
Rok za prijavu: 18.2.2024. 


KONOBAR/KONOBARICA 

Mjesto rada: NEDELIŠĆE 

Traženo radnika: 1 

Poslodavac: KRIKA, obrt za proizvodnju i 
usluge, vl. Robert Kriković, Nedelišće, 
Varaždinska 25 A 

Rok za prijavu: 18.2.2024. 


SOBOSLIKAR- LIČILAC M/Ž 

Mjesto rada: PALINOVEC 

Traženo radnika: 2 

Poslodavac: ARTIS CONSTRUCT d.o.o. za 
trgovinu i usluge 

Rok za prijavu: 29.2.2024. 

*Najniža cijena unutar 30 dana 1 euro = 7,53450 kuna 


Cijene iz kataloga vrijede u svim prodajnim objaktima Trgocentra d.0.0. Sve cijene u katalogu izražene su u eurima (s PDV-om) i vrijede od 15.01. do 04.02.2024. ili do isteka zaliha 
Zbog ograničenosti prostora u određenim prodajnim mjestima neki od proizvoda iz ove ponude nisu dostupni. 


Izraženi postotak sniženja je minimalan, a može biti i veći. Odnosi se na najnižu cijenu unutar 30 dana od početka trajanja ponude. 
Fotografije ne moraju u potpunosti odgovarati stvarnom izgledu proizvoda. Za eventualne tiskarske pogreške ne preuzimamo odgovornost. 

?_ U INTERVJUU S VODITELJEM KONFUCIJEVOG INSTITUTA I RAVNATELJICOM DVORA TRAKOŠĆAN, DONOSIMO DETALJE PROSLAVE 
GODINE ZMAJA U ZMAJSKOM DVORCU KOJA JE NA RASPOREDU OVE NEDJELJE 


“Kad bi kineski posjetitelji vidjeli 
trakošćanskog zmaja, mogli bi ih 
iznenaditi prikazom u usporedbi 
s njihovom tradicijom“ 


Nikola Turin 
infoekajkavskekronike.hr 


d davnina dvorci i zamci bili su inspi- 
racija brojnim legendama, a u našem 
kraju često su bili povezivani s mito- 
loškim bićima nadnaravne prirode. 
Najbolji primjer toga je jedan od naših najre- 
prezentativnijih dvoraca, Trakošćan, koji jed- 
nu takvu legendu krije već u svojem imenu, a 
neki pak tvrde i da je krije i ispod sebe. 
Činjenica je kako su se slične priče s goto- 
vo istim likovima javljale i na drugom kraju 
svijeta, u Kini. Premda su možda ilustrativni 
prikazi kineskih i europskih zmajeva naizgled 
drugačiji, to su ipak priče koje povezuju ci- 
vilizacije. Uz to, treba dodati kako se upra- 
vo ove godine slavi daleko poznata kineska 
Nova godina u znaku zmaja. Odličan je to po- 
vod za spojiti na istoj lokaciji ova dva mito- 
loška zmaja te uprizoriti doček Nove godi- 
ne u “Zmajskom dvorcu' koji je na rasporedu 
ove nedjelje. 
O svemu su nam više u intervjuu otkri- 
li Krešimir Jurak iz Konfucijevog instituta te 
ravnateljica Dvora Trakošćan dr.sc. Goranka 
Horjan koja nam je prezentirala cijeli pro- 
gram manifestacije. 


Uvodno, ako nam možete ispričati kako 
je Trakošćan dobio nadimak “zmajskog 
dvorca"? Kakva se to točno legenda krije 
iza tog pojma? 

HORJAN: Postoji predaja da ime Trakošćan 
dolazi od njemačkih riječi drache+stein, što 
znači zmaj+kamen. Zbog toga su mnogi vje- 
rovali da u brdu ispod dvorca zapravo spava 
trakošćanski zmaj. Iz toga je potekla i zani- 
mljiva legenda o kojoj nešto više možete sa- 
znati u nedjelju na pričanju kineskih i trako- 
šćanskih legendi! 


Nastavno na prethodno pitanje, 
vjerujemo kako nije bilo teško napraviti 
poveznicu s Kinom koja slovi za zemlju 
zmaja, no ipak, zanima nas kako je došlo 


Goranka Horjan 


vVeee 


— mo 


. 
Li ade 


do suradnje? Čija je bila ideja proslave 
kineske Nove godine u zmajskom 
Dvorcu Trakošćan? 

JURAK: Suradnju je prvenstveno inicirala 
ravnateljica Dvora Trakošćan, Goranka Hor- 
jan koja je smatrala da je jedino prikladno 
godinu zmaja dočekati u zmajskom dvorcu 
Trakošćanu. Uz to, Trakošćan je već dugi niz 
godina prilagođen kineskim posjetiteljima 
stoga je s njima povezan i na taj način. 


Koje ste sve aktivnosti pripremili za 
posjetitelje 4. veljače kad se uprizoruje 
ova manifestacija? Postoji li program 

za mlađe i starije uzraste ili svi 

skupa slave? 

HORJAN: Djeca će u sklopu našeg programa 
moći oslikati svoja lica elementima trako- 
šćanskog i kineskog zmaja, slušati zanimljiva 
predavanja i priče o zmajevima - što o onom 
domaćem, trakošćanskom, što o onom iz da- 
leke Kine - te sudjelovati na odabiru najbo- 
lje maske/kostima na temu zmaja. S druge 
strane, odrasli će moći uživati u opuštajućim 
tonovima tradicionalnog kineskog instru- 


Europski zmajevi obično imaju 
krila i često se smatraju opasnim, 
ponekad čak i zlim bićima, dok 
azijski zmajevi često imaju duga 
tijela bez krila i često se smatraju 
simbolima sreće, moći i mudrosti" 
KREŠIMIR JURAK - voditelj Konfucijevog instituta 


Premda su možda ilustrativni prikazi kineskih i europskih zmajeva 
naizgled drugačiji, to su ipak priče koje povezuju civilizacije 


menta - Guzhenga, isprobati tradicionalnu 
kinesku odjeću (Hanfu) te ispisati svoje ime 
na kineskom jeziku i izraditi otisak zmaja na 
papiru. Uz to, izvodit će se prekrasni tradi- 
cionalni plesovi - ples kineskog lava te ples 
kineskog zmaja. 

Sve aktivnosti uključene su u cijenu redo- 
vite ulaznice za muzej te se dodatno ne na- 
plaćuju stoga ne propustite ovu jedinstvenu 
priliku da doživite spoj kineske i hrvatske 
kulture u našem zmajskom dvorcu. 


U heraldici ipak postoje neke 
morfološke razlike između europskih i 
azijskih zmajeva, no jesu li oni zapravo 
isti? Koliko su kineski posjetitelji 
upoznati s našim prozorima zmaja 
teje li im iznenađenje kad vide 
trakošćanskog zmaja? 
JURAK: Iako se zmajevi pojavljuju u mnogim 
kulturama diljem svijeta, europski i azijski 
zmajevi često imaju različite oblike i sim- 
bolička značenja. Europski zmajevi obično 
imaju krila i često se smatraju opasnim, po- 
nekad čak i zlim bićima, dok azijski zmaje- 
vi često imaju duga tijela bez krila i često se 
smatraju simbolima sreće, moći i mudrosti. 

Unatoč tim morfološkim razlikama, u os- 
novi, oba su bića mitološka i simbolička te 
su dio kulturne baštine svojih regija. Stoga, 
iako postoje razlike u vizualnom predstav- 
ljanju, možemo reći da su s obzirom na svoj 
mitološki status “isti" u smislu da su oba le- 
gendarna bića. 

Kada je riječ o kineskim posjetiteljima i 
njihovom poznavanju europskih mitoloških 
figura kao što je to zmaj, to može varirati. 

Mnogi kineski posjetitelji mogu biti upozna- 
ti s europskom kulturom i mitologijom kroz 
medije, putovanja ili obrazovanje. Međutim, 
to ne znači nužno da su svi upoznati s deta- 
ljima ili specifičnim legendama poput trako- 
šćanskog zmaja. 

Kad bi kineski posjetitelji vidjeli zmaja u 
kontekstu europske mitologije ili arhitektu- 
re, poput trakošćanskog zmaja, moglo bi ih 
terpretaciji i prikazu zmaja u usporedbi s nji- 
hovom vlastitom tradicijom. To bi moglo po- 
taknuti razgovor ili interes za kulturološke 
razlike između različitih dijelova svijeta. 


Što je to Godina zmaja? 

JURAK: Kineski kalendar osnova je 12-godiš- 
njeg ciklusa kineskog zodijaka prema kojem 
se svakoj godini dodjeljuje jedan od 12 znako- 
va kineskog horoskopa, a svaki znak zodijaka 
povezan je sjednim od pet elemenata: vatrom, 
vodom, zemljom, drvom i metalom. Tako je 
2024. je Godina drvenog zmaja koja počinje 
10. veljače i završava 28. siječnja 2025. Zadnja 
Godina zmaja bila je 2012. godine, a sljedeća će 
doći tek za 12 godina, odnosno 2036. Zmaj je 
nadnaravno biće koje u kineskoj kulturi sim- 
bolizira moć, plemenitost, čast, sreću i uspjeh. 
Godina koje nam dolazi bit će puna novih pri- 
lika, promjena i životnih izazova. 


Koliko je ona značajna u kontekstu 
kineskih turista? 

JURAK: Kineska Nova godina je najvažniji i 
najveći kineski blagdan, nešto poput Božića. 
To je dio godine kada svi putuju kući kako bi 
proslavili dolazak nove godine u krugu obite- 
lji i prijatelja. Zato je taj period godine poznat 
i kao najveća svjetska godišnja migracija ljudi 
tijekom koje milijarde Kineza putuju unutar 
Kine, prema svojim rodnim gradovima. Pro- 


slava Kineske nove godine traje punih 15 dana 
od kojih je čak sedam dana neradno. 


Slobodno možemo primijetiti 

kako je Dvor apsolutno prilagođen 
posjetiteljima iz Kine. Stoga, možemo li 
govoriti o višegodišnjoj suradnji te je li 
ona prepoznata od strane posjetitelja? 
Odnosno, dolaze li u Hrvatsko zagorje 
kineski turisti koji inače najčešće 
hodaju po gradovima i urbanim 
središtima? 

HORJAN: Dvor Trakošćan oduvijek je na- 
stojao svoju ponudu i sadržaje prilagodi- 
ti turistima iz Kine s obzirom na njihovu 
vrijednost. Tako nudimo brošure koje su u 
potpunosti prevedene na kineski jezik te au- 
dio vodič koji je između ostaloga i na en- 
gleskom jeziku što oni također razumiju. 
Trakošćan općenito bilježi dosta kineskih 
posjetitelja što nam je izrazito drago jer smo 
primijetili koliko cijene prirodu i povijesno 
- kulturnu baštinu, a to je upravo ono što 
nudimo. Isto tako, svakako ćemo u daljnjoj 
suradnji s Konfucijevim institutom izraditi 
i nove modele pristupa tako da Trakošćan 
postane vodeći i potpuno prilagođen muzej 
za kineske turiste. 


Što mogu domaći posjetitelji očekivati 

u smislu edukacije o Kini, to jest, što će 
oni moći vidjeti na ovom jedinstvenom 
događaju, a ne bi to mogli inače? 
HORJAN: Posjetitelji će imati priliku posluša- 
ti zanimljivo predavanje prof. Sun Huimin o 
simbolici zmaja u kineskoj kulturi, a za naj- 
mlađe smo pripremili pričanje priča o kine- 
skim zmajevima koje će djeci ispričati 11-go- 
dišnja Ema Dujmović iz Samobora. Ema uči 
kineski od svoje pete godine, prošle je godi- 
ne osvojila 9. mjesto na svjetskom natjecanju 


Trakošćan općenito bilježi dosta 
kineskih posjetitelja što nam je 
izrazito drago jer smo primijetili 
koliko cijene prirodu i povijesno 
— kulturnu baštinu, a to je upravo 


ono što nudimo" 
GORANKA HORJAN - ravnateljica Dvora Trakošćan 


u znanju kineskog jezika za neizvorne govor- 
nike i veliki je zaljubljenik u kinesku kultu- 
ru. Nadalje, svi koji u nedjelju posjete dvorac 
Trakošćan, moći će razgledati i po želji ispro- 
bati izložene primjerke tradicionalne kineske 
odjeće, uživati u zvuku guzhenga - tradicio- 
nalnog kineskog instrumenta i dobiti svoje 
ime na kineskom jeziku ispisanu tušem na 
papiru, u stilu kineske kaligrafije ili zlatnom 
bojom na straničniku. Za pravi kineski ugođaj 
pobrinut će se profesori Konfucijeva instituta 
Sveučilišta u Zagrebu koji će predstaviti tradi- 
cionalni ples kineskog zmaja i kineskog lava. 
Oba spomenuta plesa dio su bogate kineske 
tradicije i neizostavan dio velikih slavlja po- 
put proslave Kineske nove godine. 


Za kraj, hoće li posjetitelji moći 
razgledati kineskog zmaja duži 

period ili samo za 4. veljače te koje 

ste još manifestacije pripremili u 
skorije vrijeme? 

HORJAN: Posjetitelji će kineskog zmaja moći 
pogledati samo 4. veljače na našem događa- 
nju iako tijekom godine svakako planiramo 
još cijeli niz događanja. Ova godina nam je 
također posebna s obzirom na to da slavimo 
našu 70. obljetnicu, otvaramo niz izložbi te 
predstavljamo nove tehnološke inovacije. m 

KINESKI ZMAŽ 
U ZMAJSKOM 
DVORCU 


GODINU ZMAJA DOČEKAJTE 


0U4.02.2024 


OD 10.00 DO 16.00 SATI U TRAKOSCANU 


RADNO VRIJEME za posjetitelje! 
Ponedjeljkom je muzej zatvoren! 


Utorak - nedjelja: O9:00 h - 17:00 h 


Zadnji ulaz u muzej - jedan sat prije zatvaranja! 


(R9) + 385 49 371491. (B)mknemhz.hr 

DONJA VOĆA: U ETNO KUĆI U GORNJOJ VOĆI PO PRVI PUTA ODRŽANA POZNATA MANIFESTACIJA “NOĆ MUZEJA"? 


“Za prvu postavu i prvi 
puta, više nego odlično“ 


a inicijativu i pod po- 
kroviteljstvom — Op- 
ćine Donja Voća, a 
u organizaciji KUD- 
a “Voća', prošlog je petka po- 
vodom “Noći muzeja" održa- 
na manifestacija “Stari običa- 
ji i kulturno nasljeđe za novu 
publiku". U Etno kući u Gor- 
njoj Voći kreirana je virtualna 
zagorska hiža, uprizorenje sta- 
rih običaja i radionice vezane 
za stare običaje. Našlo se ovdje 
i predstavljanje virtualnog sa- 
držaja zagorske hiže od strane 
KUD-a “Voća te je organizira- 
na dječja radionica starih Vo- 
ćanskih igara. 

Također, održana je mala 
izložba radova braće Slavka i 
Stjepana Stolnika, mala izlož- 
ba novijeg stvaralaštva Vin- 
ka Gregureca i Roberta Gara- 
folića te izložba slika nastalih 
na umjetničkim kolonijama 
KUD-a “Voća' - Dani bra- 
će Stolnik'. 

Predsjednica KUD-a “Voća' 
Ljubica Galić rekla je kako je 
KUD “Voća? ove godine po prvi 
puta organiziralo “Noć Muze- 
ja" te kako žele prikazati dio 
povijesne i kulturne baštine. 

- Ove godine smo pripre- 
mili prikaz dijela aktivnosti 
kojima se mi bavimo i želimo 
prikazati dio naše povijesne 
kulturne baštine. Željeli smo 
početi prezentirati naše objek- 
te, muzeje koji su među nama, 
ami ih možda nedovoljno zna- 
mo, tako da smo započeli ovu 

“Noć muzeja" stručnim preda- 
vanjem u crkvi Svetog Martina. 
Nadalje, u Etno kući su naši 
članovi uprizorili stare običaje 
poput čehanja perja, a tu smo 
pripremili i izložbu radova s 
nekoliko kolonija koje smo 
održali - pobrojala je Galić. 

Manifestaciji je mazočio 
slikar i kipar Robert Garafolić 
koji se udomaćio u Voći, iako 
nije od tamo. 

—- Počeo sam sa slikarstvom, 
a nakon toga je došlo i kipar- 
stvo u kojem sam već 25 go- 
dina. Došao sam na Voću da 
nađem svoj mir i da ovdje 
stvaram buduće radove. Za- 
hvaljujem se KUD-u “Voća, 
Voći i svim Voćancima što su 


“Noć muzeja“ održana je na inicijativu i pod pokroviteljstvom Općine Donja Voća, a u 


organizaciji KUD-a “Voća. U Etno kući kreirana je virtualna zagorska hiža, uprizorenje starih 
običaja i radionice vezane za stare običaje, a održano je i nekoliko izložbi 


57) 


me prihvatili kao svojeg — re- 
kao je Garafolić. 

Župnik Pavao Mesarić ista- 
knuo je kako je Voća poznata 
po svojim slikarima i kiparima. 

—- U ovom kraju ima još no- 
vih živućih umjetnika kao što 
su gospodin Bunić koji je ka- 
meno-klesar i kipar. Ima puno 
umjetničkih duša koje stvara- 
juibile su ovdje održane broj- 
ne kolonije umjetnika. Voća je 
puna različitih kipova što je 
specifičnost ovog kraja. Kada 


se prođe selom vidi se jako 
puno stakla od prapovijesti i 
od svetaca - sveti Urban, sve- 
ti Martin... - pobrojao je žu- 
pnik Mesarić. 

Predsjednik Općinskog vi- 
jeća Željko Žmegač povalio je 
manifestaciju i KUD na sjajnoj 
organizaciji. 

- Hvalevrijedna manifesta- 
cija koja ima za cilj očuvanje 
običaja, nekakvih događanja 
koja su bila i koja će biti. Od- 
lično! Za prvu postavu, prvi 


puta, više nego odlično. Po- 
sebno mi se svidio umjetnič- 
ki iskorak i umjetnički rado- 
vi naših sumještana i naravno 
doajena obitelji Stolnik i no- 
vih umjetnika koji su svakako 
za pozdraviti da sve skuplje- 
no na jednom mjestu. Sve za 
svaku pohvalu. Za pohvaliti je 
KUD koji je po prvi puta orga- 
nizirao ovo događanje i nadam 
se da bude još toga - rekao je 
Žmegač i dodao: 

- Što se tiče Općine i Op- 
ćinskog vijeća koje ovdje 
predstavljam, sve takve akci- 
je ćemo pratiti i probat ćemo 
pomoći da sva ta društva po- 
put KUD-a dobiju našu pomoć 
- naglasio je Žmegač. 

Članica KUD-a “Voća? Dani- 
ca Gregur u ulozi animatora za 
djecu otkrila nam je kako su 
se djeca zabavljala uz tradici- 
onalne igračke i alate. 

- Tu smo da djeci pokaže- 
mo starinske igračke. Malo su 
crtali, zabavljali se i pričali pri- 


če - to je bio cilj. Priredili smo 
i slikovnice za djecu, družili su 
se, aičaj od bazge smo skuhali 
- kazala je Gregur i dodala da 
se djeci sve jako svidjelo: 
- Djeca su uživala! Sma- 
tram da bi ovakvih događaja 
trebalo biti puno više. Ovo je 
jedinstvena prilika da se djeca 
upoznaju. Ovdje ima puno sta- 
rinskih posudica, alata i svih 
tradicionalnih kućanskih po- 
magala. Evo jedno dijete me 
pitalo za peglu “je P ide na 
struju". Djeca ne znaju kako su 
se prije stvari koristile. Na ovaj 
način se djeca upoznaju kako 
se koriste sve te stvari. Primje- 
rice korito za kupanje beba - 
“zinuli* su kad su saznali da su 
se u koritu kupale bebe. Tek 
smo krenuli i nadam se da će 
interes biti u porastu u buduć- 
nosti - zaključila je. 
Manifestaciju je obišla i 
direktorica TZ područja “Sje- 
ver Zagorja' Mirjana Koledić. 
(Martin Ćuk) 


ORGANIZATORI 


Grad Donja Stubica 


GUPČEVKRAJ 


\ 


3.2.2024. subota 


“* PUNTANJE KMETOV 


Hižakovec, Donja Stubica 
Prikaz života Matije Gupca - rodna 
kuća Matije Gupca u organzaciji 
Družbe vitezova zlatnog kaleža 
Organizirani odlazak prema 
Gupčevoj lipi 


Gupčeva lipa, Gornja Stubica 
Glazbeni sastav PET ZA PET 
Dolazak pobunjenih kmetova, 
naoružavanje i obučavanje za bitku, 
pripremanje Bune i pučko veselje uz 
gastro ponudu 


9.2.2024. petak 

Felerova zgrada, Donja Stubica 
(Trg Matije Gupca 27, Donja Stubica) 
Promocija novog broja časopisa 
Hrvatsko zagorje tematski ra 
ćenog 450. obljetnici Seljač 

bune uz mini izložbu zak iz  Ka- 
jkavianinog fonda sa istom 
temom. 


Buna pub, Donja Stubica 
ZAGRIJAVANJE ZA BUNU - 
BIJELO DUGME TRIBUTE BAND 


/F73-2024 


LTA 
Fullollife 


Zagrebačka banka 
ill ING-GRAD 

ZMETALIS 
ZLARING 


> 
(zg 


PROGRAM 


BITKA KOD STUBICE 

Park Jure Stubičanca, Donja Stubica 
09:00 54. planinarski pohod STAZAMA 
GUPČEVIH PUNTARA u organizaciji 
Planinarskog društva“Stubičan" 
(prijave na e-mail: planinari.stubicaniQgmail.com) 
Srednjovjekovni sajam uz ponudu 
zagorskih oblizeka i zabavni program: 
Tamburaški sastav GRUPA MISSTERS 
Okupljanje pobunjenih kmetova 
Seljaci kreću u povorci do DVORCA 
STUBIČKI GOLUBOVEC 


15:00 
15:30 


Trg ispred crkve Presvetog Trojstva 
1:00 — Srednjovjekovni sajam uz ponudu 
zagorskih oblizeka i zabavni program: 
Tamburaški sastav ČRLENI LAJBEKI 


Dvorac Stubički Golubovec, Donja Stubica 


14:00 SPEKTAKULARNA \ 
BITKA KOD STUBICE ** 


Park Jure Stubičanca, Donja Stubica 
- BUNA PARTY - 
15:30 STORM BLUZY BAND 
18:00 LET 3 
20:00 CINKUŠI 
- AFTER BUNA PARTY od 20:00 - 
Kegel bar, Buna pub, Caffe bar O-DA, Toya bar 


HG nNatrsaie 


INFO: 


www.gupcev-kraj.hr www.seljacka-buna.com 5 


o Kai 
Elisa ULAZ NA SVA DOGAĐANJA JE BESPLATAN!!! [lhč 


(osim Muzeja seljačkih buna i Termi Jezerčica gdje se ostvaruju određeni popusti) 

UZ RADIONICE, PRIČAONICE, IZLOŽBE | ZANIMLJIVO PREDAVANJE 


“Noć muzeja" po osmi 
puta stigla u Radoboj 


Ove je godine tema bila “Muzeji i nova publika“, a za sve posjetitelje 
Muzej i Hiža vinove loze bili su otvoreni za razgled od 9 sati do 23 sata 


rošlog petka se u Mu- 
DP: Radboa održala 

osma po redu mani- 
festacija “Noć muzeja"? koja 
se u Hrvatskoj inače održa- 
va već punih 19 godina. Ove 
je godine tema bila “Muze- 
ji i nova publika", a Muzej 
Radboa u svom je programu 
imao radionice, pričaonice, 
izložbe i zanimljivo preda- 
vanje. Za sve posjetitelje Mu- 
zej i Hiža vinove loze bili su 
otvoreni za razgled od 9 sati 
do 23 sata. 


DO 20. VELJAČE 

Program je započeo u 16 
sati pričaonicom i radioni- 
com koju je vodila Miljen- 
ka Benc. Radionici i priča- 
onici prisustvovao je velik 
broj djece koja su sa zani- 
manjem pratili priču o Snje- 
guljici, a potom su izrađivali 
mala ogledalca. Nakon toga 


je uslijedio program otvorenja 
izložbe “Oprost" Sanje Mikša 
Pavlović u Hiži vinove loze, a 
program je vodila Ivana Hazu- 
lin Pospiš, ravnateljica Muze- 
ja Radboa. Otvorenje izložbe 
bilo je popraćeno glazbenim 
dijelom Maje Miklaužić Vahta- 
rić uz klavirsku pratnju Mar- 
ka Zgorelca. Autorica izložbe 
Sanja Mikša Pavlović naglasi- 
la je kako inspiraciju za stva- 
ranje pronalazi svugdje i kako 
su njezini radovi koloristični, 
moderni i jedinstveni. Izložba 
je postavljena u nekoliko se- 
gmenata koju čine slike por- 
treta, mrtve prirode, životinja, 
eksterijera, interijera i radovi 
u flomasterima, a možete je 
razgledati do 20. veljače u Hiži 
vinove loze. 


ZANIMLJIVO PREDAVANJE 
Na otvorenju je bio i načelnik 
Radoboja Anđelko Topolovec 


koji je pozdravio sve prisut- 
ne, zahvalio autorici na lije- 
pim radovima koji su izlože- 
ni u Radoboju i zaželio puno 
uspjeha u daljnjem radu. 
Izložbu je svečano otvorio 
Robert Mikša, predsjednik 
KUD-a “Zagorec Radoboj. 
Program je završio pre- 
davanjem “Mekla, maček i 
mesečina - Copernice u Hr- 
vatskom zagorju u 18.st." 
predavača Vedrana Klaužera 
iz Instituta za povijest u Za- 
grebu, a koje je mnogobrojne 
posjetitelje uvelo u tajnovit 
svijet vještica i čarobnjaš- 
tva koje se na prostoru Hr- 
vatskog zagorja događalo 
od 13. pa sve do 18. stolje- 
ća. Prvi spomeni organizira- 
nih potraga, istraga i suđe- 
nja takvim osobama na širem 
području oko Hrvatskog za- 
gorja i okolice Zagreba nala- 
zimo već u 15. stoljeću. (kk) 


DRUŽENJE JE POTRAJALO DO DUGO U NOĆ 


“Noć muzeja“ održana i u 
Strmcu Humskom 


U Strmcu Humskom kod 
Zavičajne zbirke rudarstva 
po drugi je put obilježena 
manifestacija “Noć muzeja“ 
koja se u Krapinsko - zagor- 
skoj županiji održavala na se- 
dam lokacija. 

Kako je tema ovogodiš- 
nje manifestacije bila “Muzeji i 
nova publika“, u Strmcu Hum- 
skom priređen je raznovrstan 
program u kojem su sudjelova- 
li učenici Osnovne škole Vikto- 
ra Kovačića, književnici Božidar 
Brezinščak Bagola i Srećko Bla- 
žićko te klapa 'Kmeti'. Program 
je bio posvećen očuvanju bašti- 


FOTO: Knjižnica Hum na Sutli 


ne, izvornom humskom govoru 
i običajima kraja. 

Posjetiteljima su bile ponu- 
đene tradicionalne delicije puti- 
ce, jerpice od čvaraka i pogače, 
a mogao se kušati i krampam- 
perli (rakija pržena na šećeru). 
Organizator programa je Kultur- 
no-športska udruga “Gustav Kr- 
klec' Strmec - Lupinjak. 

Predsjednik udruge Josip Te- 
peš zahvalio je svima koji su pri- 
pomogli održavanju programa 
koji je završen vatrometom, a 
druženje pod šatorom uz kuha- 
no vino i glazbu potrajalo je do 
sitnih noćnih sati. (kk) 


“NOĆ MUZEJA" U KRAPINSKOJ GALERIJI 
Bio je to spoj klasične i 
suvremene umjetnosti 


| 


Proteklog je petka u Galeri- 
ji grada Krapine održana 19. “Noć 
muzeja“ s temom “Muzeji i nova 
publika. Ovo je bila odlična pri- 
lika za promatranje spoja klasič- 
ne umjetnosti i suvremenih izra- 
za. Posjetitelji su mogli pogledati 
izložbu slika Simulacrum'ili umi- 
jeće oponašanja - replike starih 
majstora' restauratorice umjetni- 
na Mirne Međeral. 


Uz spomenutu izložbu sli- 
ka mogle su se pogledati i pro- 
jekcije eksperimentalnih videa 
studenata Akademije primi- 
jenjenih umjetnosti u Rije- 
ci, Tonke Špoljar “Toxic relati- 
onship' (Otrovna veza), 2022., 
Dominika Višnjića “Performans 
izdržimo', 2020. te njihove 
mentorice Ivane Bajcer 'Čeka', 
2021. (kk) 

Vili Sivec i Jana Pavalić najbolji su sportaši 
Krapinsko - zagorske županije u 2023. 


Marko Presečki 
infoekajkavskekronike.hr 


rošlog petka u Krapini je održan 

svečani program proglašenja naj- 

boljih sportašica i sportaša Krapin- 

sko - zagorske županije u 2023. go- 
dini. Ona glavna nagrada, za najboljeg spor- 
taša i sportašicu u županiji, pripala je Viliju 
Sivecu i Jani Pavalić, plivaču i plivačici Olim- 
pa Zabok. Tako je odlučilo Izborno povjeren- 
stvo Sportske zajednice KZŽ u sastavu: Ivi- 
ca Androić, Saša Kundih, Stjepan Merkaš, Da- 
mir Oborovečki, Srećko Znika, Tatjana Tuđa 
i Tomislav Zrinšćak. 

Izuzev kategorije za najboljeg sportaša 
gdje je konačna odluka donijeta glasanjem 
uz jedan suzdržan glas, sve ostale odlu- 
ke po kategorijama donijete su jednogla- 
sno. Izvršni odbor Sportske zajednice KZŽ 
jednoglasno je prihvatio odluke Izbornog 
povjerenstva. 

Najbolji zagorski sportaš Vili Sivec lani je 
postao prvak Hrvatske na 100 i 200 metara 
leptir, a na 200 leptir postao je i najbrži hr- 
vatski plivač u povijesti. Nažalost, Sivec zbog 
obaveza nije mogao preuzeti nagradu pa je to 
umjesto njega učinila njegova sestra Hana. 

Drugo mjesto u muškoj kategoriji osvo- 
jio je Martin Oborovečki, svjetski prvak i po- 
bjednik Svjetskog kupa u samostrelu i tre- 
nutno najbolji na ljestvici Svjetske samostrel 
unije. Treće mjesto pripalo je Petru Pavali- 
ću, državnom prvaku u plivanju na 100 i 200 
metara leđno, inače bratu najbolje sportaši- 
ce Jane Pavalić. 

Unatoč ozljedi, Jana Pavalić postala je dr- 
žavna prvakinja na 50 i 100 metara slobodno 
ina 50 leptir. U sve te tri discipline postavila 
je i hrvatske rekorde, a dobitnica je i nagra- 
de Dražen Petrović za 2023. godinu. 

Druga je Mihaela Oborovečki, svjetska i 
hrvatska prvakinja u samostrelu i drugoplasi- 
rana na svjetskoj rang listi samostrelske unije. 
Treće mjesto podijelile su samostrelka Karla 
Bartolović, svjetska prvakinja u konkurenci- 
ji do 21 godine, te najbolja hrvatska triatlon- 
ka Marija Lukina. 

Najbolji županijski klub za prošlu godi- 
nu je Atletski klub Zabok. Trkači ovog kluba 
osvojili su prvo mjesto u hrvatskoj trail ligi i 
druga mjesta u krosu i cestovnom trčanju na 
prvenstvu Hrvatske. 

Drugi je nogometni klub Golubovec, 
uvjerljivi pobjednik četvrte HNL središte A, 
a treće mjesto podijelili su Auto klub Zagorje 
za osvajanje naslova prvaka Hrvatske u reliju 
i Rukometni klub Zagorec za osvojeno prvo 
mjesto u Drugoj hrvatskoj rukometnoj ligi. 


Moram biti ponosan jer su 
promotori Zagorja u zemlji i 
svijetu. S obzirom na stanje 
izdvajanja u sportu koje nije 
dovoljno, a potrebe su velike, 
mislim da radimo čudesne 


rezultate“ 
predsjednik Sportske zajednice KZŽ 


Najbolja ženska ekipa je Streljačko druš- 
tvo Veliko Trgovišće. Drugo mjesto zauzele 
su cure iz Atletskog kluba Zabok, a treće pli- 
vačice Olimpa Zabok. 


PROMOTORI ZAGORJA 

Tihomir Vančina, predsjednik Sportske za- 
jednice Krapinsko - zagorske županije, po- 
nosan je na zagorske sportaše. 

-— Moram biti ponosan jer su promoto- 
ri Zagorja u zemlji i svijetu. Naravno, prije 
svega, moram odati priznanje našim sport- 
skim djelatnicima, volonterima koji se izni- 

mno trude svake godine da bi naši sportaši 
i sportašice imali uvjete i da bi u konačni- 
ci imali ovakve rezultate. S obzirom na sta- 
nje izdvajanja u sportu koje nije dovoljno, a 
potrebe su velike, mislim da radimo čude- 
sne rezultate. Imamo sportsku naciju i to se 
valjda prelijeva i na županijski dio jer daje- 
mo svoj doprinos nacionalnom sportu - re- 
kao je Vančina. 

I župan Željko Kolar ponosan je za za- 
gorske sportaše. 

- Mi smo mala sredina, nemamo velikih 
gradova koji su na neki način generatori veli- 
kih sportskih klubova i velikih rezultata kao 
što je u drugim dijelovima Hrvatske. Ovdje 
se vidi da se radi planski, smišljeno, struč- 
no, kontinuirano, uporno i naravno, rezultat 
toga je ovakav uspjeh kojega su postigli naši 
sportaši - rekao je župan Kolar. 


POPIS NAGRAĐENIH 

Najbolji sportaši (seniori) su: Vili Sivec (Pli- 
vački klub Olimp Zabok), Martin Oborovečki 
(Streljačko društvo Veliko Trgovišće) i Petar 
Pavalić (Plivački klub Olimp Zabok). 


Najbolje sportašice (seniorke) su Jana Pa- 


valić (Plivački klub Olimp Zabok), Mihaela 
Oborovečki (Streljačko društvo Veliko Trgovi- 
šće), Karla Bartolović (Streljačko društvo Ve- 
liko Trgovišće) i Marija Lukina (Triatlon klub 
Rudolf Perešin). Najbolji sportaši (14 - 18 go- 
dina) su Pavao Hac (Streljačko društvo Veliko 
Trgovišće), David Posavec (Atletski klub Za- 
bok), Vigor Borovčak (Košarkaški klub Zabok) 
i Marko Bulek (Savate klub Stubica). Najbo- 
lje sportašice (14 — 18 godina) su Emma Hor- 
vat (Plivački klub Olimp Zabok), Vanja Bar- 
tol (Plivački klub Olimp Zabok) i Lucija Tuđa 
(Sportsko ribolovni klub Klen Oroslavje). Naj- 
perspektivniji sportaši (10 - 14 godina) su Lo- 
vro Ovničević (Stolnoteniski klub Stubica), Ma- 
tej Škada (Nogometni klub Zagorec Krapina), 
Martin Gojšić (Kuglački klub Zabok) i Bruno 
Berić (MK MX Šipek). Najperspektivnije spor- 
tašice (10 — 14 godina) su Sara Rivetti (Stolnote- 
niski klub Zagorec Krapina), Tia Jurinec (Teni- 
ski klub Zabok) i Helena Dinjar (Triatlon klub 
Rudolf Perešin). 

Najbolja momčad je Atletski klub Zabok, 
zatim Nogometni klub Golubovec, a treće su 


Ovdje se vidi da se radi planski, 
smišljeno, stručno, kontinuirano, 
uporno i naravno, rezultat toga je 
ovakav uspjeh kojega su postigli 
naši sportaši“ 


župan 


mjesto podijelili Autoklub Zagorje i Ruko- 
metni klub Zagorec Krapina. Najbolja žen- 
ska ekipa je Streljačko društvo Veliko Trgo- 
višće, potom Atletski klub Zabok te Plivački 
klub Olimp Zabok. 

Najbolji sportaši iz ekipnih sportova su 
Matija Smrekar (NK Mladost Zabok), Antonio 
Črnjević (KK Zabok), Filip Sedlar (Kuglački 
klub Zabok) i Luka Petrović (Rukometni klub 
Zagorec). Najbolji sportaš van županijskih klu- 
bova je Igor Postonjski (Nogometni klub Va- 
raždin), a najbolja sportašica van županijskih 
klubova je Hana Sivec (Plivački klub Zadar). 

Najperspektivniji sportaš van županije je 
Fabijan Krivak (NK Lokomotiva), a najper- 
spektivnija sportašica van županije Bella Vo- 
rih (ŽNK Agram). 

Nagradu za razvoj sporta primili su Zden- 
ko Kozina, Tatjana Tuđa, Željko Stošić i Maja 
Cesarec, nagrada za životno djelo uručena je 
Stjepanu Latinu i Željku Lukini, a nagradu za 
promicanje zagorskog sporta dobili su Odboj- 
kaški klub Bedekovčina, MK MX Šipek i ŠRK 
Klen Oroslavje. 


» KLUBOVI DOBILI NOVA VODSTVA, UPRAVNE | NADZORNE ODBORE TE STATUTE 


Održane godišnje skupštine 
TK i AK “Rudolf Perešin“ 


rošle je subote u pro- 
storu Sportskog centra 
u Gornjoj Stubici održa- 


na redovna izvještajna godiš- 
nja skupština Triatlon kluba 


“Rudolf Perešin" za 2023. go- 
dinu, koja je ujedno bila i iz- 
borna skupština za mandat 
2024. - 2027. Skupštinu je vo- 
dio predsjednik kluba Željko 


Lisak s članom Matijom Lu- 
kinom, a podneseno je Izvje- 
šće o radu kluba i financijsko 
izvješće za 2023. godinu, te je 
usvojen plan rada i financijski 


plan za 2024. godinu. 

Nakon toga, raspuštena 
su dužnosti sva radna tijela 
kluba te izabrano novo vod- 
stvo. Novi predsjednik kluba 
je Željko Lukina, dopredsjed- 
nik Krunoslav Borovec i taj- 
nik Matija Lukina. U uprav- 
ni odbor izabrani su Željko 
Lukina, Matija Lukina, Lovro 
Borovec i Marija Lukina, a u 
nadzorni odbor izabrani su 
Željko Lisak, Marijan Sviben 
i Dinko Turčić. 

Izglasan je i novi statut klu- 
ba, a skupštini je nazočio i na- 
čelnik Jasmin Krizmanić. 

Također, istog je dana odr- 
žana i redovna izvještajna go- 
dišnja skupština Atletskog klu- 
ba “Rudolf Perešin" za 2023. 


godinu, koja je ujedno bila i 
izborna skupština za mandat 
2024. - 2027. Skupštinu je vodio 
predsjednik kluba Siniša Pasa- 
nec s članom Matijom Lukinom 
i tajnikom kluba Draženom Di- 
njarom. Podneseno je Izvješće 
o radu kluba i financijsko izvje- 
šće za 2023. godinu, te je usvo- 
jen plan rada i financijski plan 
za 2024. godinu. 

Nakon toga, raspuštena su 
dužnosti sva radna tijela klu- 


ba te izabrano novo vodstvo. 
Novi predsjednik kluba je Dra- 
žen Komar, dopredsjednik 
Željko Lukina i tajnik Dražen 
Dinjar. U upravni odbor iza- 
brani su Dražen Komar, Dra- 
žen Dinjar, Neven Čorko, Zo- 
ran Komar i Tomislav Knezić. 
U nadzorni odbor izabrani su 
Siniša Pasanec, Darko Haus i 
Suzana Dinjar. 

Također, izglasan je i novi 
statut kluba. (kk) 

)» ČLANICA PLESNOG KLUBA 
“TAKT? VARAŽDIN 


Marta Majcen 
dvostruka 
državna 
prvakinja 


Marta Majcen iz Ivanca, člani- 
ca Plesnog kluba “Takt' Varaždin, 
na Državnom prvenstvu u stan- 
dardnim plesovima održanom 
prošle nedjelje u Sesvetama oki- 
tila se dvostrukim naslovom dr- 
žavne prvakinje i to kategorijama 
starije mladeži i U-21. 

Njena sestra Elena Majcen i 
Luka Gladović, plesni par u kate- 
goriji starije mladeži, bili su tako- 
đer odlični te u jakoj konkurenciji 
najboljih plesača iz cijele Hrvat- 
ske osvojili sedmo mjesto. 

Inače, Marta je višestruka dr- 
žavna prvakinja i viceprvakinja u 
2023. godini u standardnim i la- 
tinoameričkim plesovima te u 
kombinaciji 10 plesova, i to u ka- 
tegoriji starije mladeži i u katego- 
riji do 21 godine. 

Na međunarodnoj svjet- 
skoj rang ljestvici WDSF-a Mar- 
ta se nalazi na visokom 2. mje- 
stu u kategoriji starije mladeži. 
Uz niz međunarodnih natjeca- 
nja u Hrvatskoj i Europi, kru- 
na njenog uspjeha lani bio je na- 
stup na Svjetskom natjecanju u 
Španjolskoj. mi 


SM zamstihi 


LOKALNO. BITNO. SA STAVOM 


» PRITOM JE OBORIO I 
OSOBNI REKORD 


David Posavec 
donio broncu 
u AK Zabok 


Protekle subote u atletskoj 
dvorani na Zagrebačkom velesaj- 
mu održano je Dvoransko prven- 
stvo Hrvatske u atletici za junio- 
re i juniorke. Jedini predstavnik 
Atletskog kluba Zabok, David Po- 
savec, ostvario je odličan rezul- 
tat osvojivši treće mjesto u utrci 
na 1500 metara i to s rezulta- 
tom 4:08,53 što je njegov osob- 
ni dvoranski rekord u toj disci- 
plini. (kk) ma 


FOTO: Grad Ivanec 


FOTO: GAK Zabok 


? U ORGANIZACIJI SKI KLUBA “STARS? IZ SVETOG KRIŽA ZAČRETJA 


Danas slijedi utrka Kupa KZŽ za 
djecu do 12 godina u veleslalomu 


Utrka se boduje za Kup Krapinsko - zagorske županije, tako da će prva tri mjesta u muškim i 
ženskim kategorijama dobiti medalje, a za sve sudionike tu su i prigodni poklon paketi 


gonu Ski kluba “Stars* ispod Muzeja 
“Žutnica? u Svetom Križu Začretju, 
održati utrka Kupa Krapinsko - zagorske 
županije za djecu do 12 godina u vele- 
slalomu u organizaciji SKI kluba “Stars'. 

Kako nam je rekao tajnik kluba Igor 
Perhot, Ski klub “Stars* dosad je odradio 
dvije škole skijanja u ovoj sezoni, snije- 
ga ima dovoljno i vrijeme je da malci po- 
kažu što znaju. 

- Utrkivati se mogu sva djeca do 12 
godina, bez obzira na to jesu li bila u na- 
šoj školi skijanja i bez obzira na to jesu 
li tek počeli skijati, a utrku smo podije- 
lili u tri kategorije - za djecu do 6 godi- 
na, za djecu do 9 godina i za djecu do 


D: će se na dobro poznatom poli- 


av T= 
Mrs o io DA Mu ; \ 


Utrkivati se mogu sva djeca do 12 godina, bez 
obzira na to jesu li bila u našoj školi skijanja i 


bez obzira na to jesu li tek počeli skijati" 


IGOR PERHOT - tajnik 


12 godina. Također, najmlađim skijaši- 
ma koji još nisu toliko spretni na skija- 
ma ćemo pomoći da se spuste kroz sta- 
zu - kaže tajnik kluba Perhot i dodaje da 
će se dječaci i djevojčice natjecati u po- 
sebnim kategorijama. 

Utrka se boduje za Kup Krapinsko 
- zagorske županije, tako da će prva tri 
mjesta u muškim i ženskim kategorija- 


ma dobiti medalje, a za sve sudionike tu 
su i prigodni poklon paketi. 

Prijaviti se možete na brojeve tele- 
fona 098/857-832 (Igor) i 098/794-745 
(Mladen) te putem društvenih mre- 
ža (Facebook, Instagram), a prijave su 
otvorene do samog dana utrke, odno- 
sno, do danas do 15.30 sati. Utrka kreće 
U 16 sati. (vh) m 


FOTO: Facebook, Ski klub Stars 


FOTO: Facebook, Ski klub Stars 

? VELIKA NOVOST NA NAŠIM PROSTORIMA. SVAKAKO VRIJEDI DOĆI 


Ove nedjelje Stubaki i Jezero Jarki domaćini 
su prve ciklokross utrke u Zagorju 


tubaki su poznati po 
S. aktivnoj zajedni- 

ci i strasti prema svim 
sportovima te će ove nedjelje, 
4. veljače, biti domaćin svoje 
prve ciklokros utrke. Bicikli- 
sti iz regije pripremaju se za 
uzbudljivo natjecanje koje uz 
puno zabave ipak traži snagu, 
brzinu i puno vještine na stazi 
koju je osmislio višestruki na- 
cionalni prvak - lokalni bici- 
klist Viktor Potočki. 

Ovaj događaj koji orga- 
nizira TZO i Općina Stubič- 
ke Toplice, označava novost 
na ovim prostorima jer dono- 
si dinamični svijet ciklokrosa 
gdje biciklisti prolaze kroz ra- 
zličite terene, uključujući bla- 
to, travu, prepreke i tako sve 
do cilja. Utrka je kružnog tipa 


Događaj zajednički organiziraju TZO i Općina Stubičke Toplice. Djeca i mladi vozit će 20, a 
odrasli 40 možda kratkih, ali zato vrlo intenzivnih minuta 
VK i i 


KH 


i vozi se na vrijeme. Djeca i 
mladi vozit će 20, a odrasli 40 
možda kratkih, ali zato vrlo in- 
tenzivnih minuta. 

- Uzbuđeni smo što po 
prvi put dovodimo Cyclocro- 
ss u Stubake. To je fantastična 
prilika da pokažemo entuzija- 
zam našeg grada za sportove 
na otvorenom i stvorimo neza- 


boravno iskustvo za sudionike 
i gledatelje - rekao je u ime or- 
ganizatora načelnik Stubičkih 
Toplica Josip Beljak. 

Nije rijetkost da bicikli- 
sti - ciklokross entuzijasti iz 
naših krajeva u ovo doba go- 
dine odlaze u Belgiju i Nizo- 
zemsku na ciklokros utrke 
svjetskog kupa, a sad i vi ima- 


Kop 
OKI 


te priliku vidjeti nešto slično i 
u svom kraju. 

- Naša utrka je već sada 
privukla preko 50-ak bicikli- 
sta svih profila. Od iskusnih 
profesionalaca do lokalnih en- 
tuzijasta, uz ponajviše djece i 
mladih dodajući utrci pravi 
natjecateljski duh. Pozivamo 
gledatelje da se pridruže u što 


većem broju bodriti natjecate- 
lje i uživati u krasnom sunča- 
nom danu na otvorenom - po- 
zivaju organizatori. 

Iako rekreativna, ovo je 
ipak utrka koja obećava do- 
bro natjecanje iskazujući pre- 
danost Općine promicanju 
aktivnog i zdravog načina 
života. (kk) 


I 


ja Ki 


24 m*+ 24 m“ terasa 
Ključ u ruke 
Dovoz na željenu lokaciju u cijeni 


32.000:€ +Ppv 


MOBILNA KUĆICA 
. ERKRA 
098/466 233 


098/440 104 

KAŽNJEN S 1300 EURA I ODUZIMANJEM VOZAČKE 


U Martinišću usred bijela 
dana napuhao 3,22 


Zagorska je policija u srijedu 
oko 13.30 sati u Martinišću zausta- 
vila 48-godišnjeg vozača osobnog 
vozila za kojeg je utvrđeno kako 
je upravljao vozilom pod utjeca- 
jem alkohola od 3,22 promila. 

- Vozaču je određeno zadr- 
žavanje do prestanka djelova- 
nja opojnog sredstva, alkoho- 
la, te zbog počinjenog prekršaja 


FOTO: Ilustracija 


iz Zakona o sigurnosti prometa 
na cestama, protiv 48-godišnjaka 
slijedi podnošenje Optužnog pri- 
jedloga Općinskom sudu u Zlata- 
ru s predloženom ukupnom nov- 
čanom kaznom od 1300 eura te 
zabranom upravljanja motornim 
vozilom 'B' kategorije u trajanju 
od tri mjeseca - stoji u priopćenju 
policije. (kk) 


POLICIJA JE POTVRDILA DA JE POŽAR UZROKOVAO KVAR 
NA ELEKTRIČNIM INSTALACIJAMA 


U Zlataru izgorio auto 


U četvrtak je oko 17.30 sati 
u Zlataru došlo do požara osob- 
nog automobila tijekom vožnje 
kojim je upravljao 60-godišnjak. 

Do požara je došlo u mo- 
tornom prostoru uslijed kva- 
ra na električnim instalacijama, 
tijekom čega je izgorio pred- 
nji dio vozila. 

- Nema ozlijeđenih oso- 
ba, nastala je materijalna šte- 


ta od nekoliko tisuća eura. Po- 
žar su ugasili pripadnici DVD-a 
Zlatar i pripadnici ZJVP, ispo- 
stava Marija Bistrica - rekli su 
iz Policijske uprave krapin- 
sko - zagorske. 

U vremenu od 17.30 do 18 
sati za sav promet bila je zatvo- 
rena DC29, te se promet odvijao 
obilazno Ulicom Silvija Strahimi- 
ra Kranjčevića. (kk) 


FOTO: Ilustracija 


GRADONAČELNIK ŠIMUNIĆ SMATRA KAKO OROSLAVJE NIJE SLUČAJNO ODABRANO 


Netko je uništio sve bankomate 
na području Oroslavja 


Iz policije su potvrdili da se incident dogodio u noći s 30. na 
31. siječnja, a počinitelj je nepoznat. Materijalna šteta je zasad 
neutvrđena. Gradonačelnik kaže kako novac nije ukraden 


> — 


eviđeno. Svi bankoma- 

ni ti u Oroslavju uništeni 

su. Sve se dogodilo u 

noći s 30. na 31. siječnja, a gra- 

donačelnik Viktor Šimunić na 

svojim je društvenim mreža- 

ma objavio fotografije uni- 

štenih bankomata te napisao 

kako smatra da Oroslavje nije 
slučajno odabrano. 

- Svi do jednoga, ni jedna 
banka nije pošteđena. Oro- 
slavčani ne mogu sada va- 
diti novac u svome gradu. 
Što je kriminalac htio ovi- 
me postići - pita se gradona- 
čelnik Šimunić. 

- Novac nije ukraden. Po- 
činjena je minorna šteta, ali 
dovoljno velika da su upravo 
građani u najvećem gubitku. 
Čini se kao da je netko ovo 
planirao i snamjerom napra- 
vio. I to baš u Oroslavju. Ne u 
Zaboku, Stubičkima, Jakovlju 

— baš u Oroslavju. Kako to tu- 
mačiti? Po mojem mišljenju, 
da se napravi ovakvo nedjelo 
moraš biti baš ogorčen i obi- 
jestan - piše Šimunić. 

- Ima još pitanja - nije li 
čudno da neki vode raspra- 
vu (možda i sa samima so- 
bom) kako nema banaka pa 


se onda podrobe bankoma- 
ti? Desilo se bilo i prije, takva 
čudna podudarnost. Sjetite 
se Oroteksa. Bilo je raspra- 
va na društvenim mrežama, 
isticanje kako bi moglo doći 
do požara dok požar nije 
buknuo. Je li to bilo “prizi- 
vanje vraga“ ili ima iza toga 
nešto dublje? Bez dokaza je 
teško nešto tvrditi sa stopo- 
stotnom sigurnošću, ali slo- 
žili se bute, da je čudno, ite- 
kak je čudno - komentira 
gradonačelnik. 

- U svakom slučaju, čini mi 
se da postoje oni koji Orosla- 
vje ne vole i koji su spremni 
ići jako daleko da bi neke 


*% Raiffeisen 
BANK 


FOTO: Facebook, Viktor Šimunić 


svoje bolesne ideje progu- 
rali, a sve na štetu građana. 
Tko god da je počinitelj, psi- 
hološki profil mi je 1/1 poznat 
- dela se o najobičnijoj kuka- 
vici koja svoje mentalne tego- 
be rješava preko leđa građana 
Oroslavja - zaključuje. 
O slučaju su se oglasili i iz 
Policijske uprave krapinsko 
- zagorske. 

- U razdoblju od 30. do 31. 
siječnja, nepoznati počinitelj 
oštetio je nekoliko banko- 
mata u Oroslavju. Materijal- 
na šteta koja je nastala, za- 
sad nije utvrđena - izvijestili 
su iz policije te dodali da se 
traga za počiniteljem. (vh) 


1 “ 

?> ZAGORSKA POLICIJA TIJEKOM VIKENDA ZABILJEŽILA ČAK 126 PREKRŠAJA U PROMETU 
Vozači bili pijani i drogirani. 
Palo je i uhićenje 


Najveća nepropisna brzina kretanja utvrđena je u subotu oko 13 
sati u Dubrovčanu, a najpijaniji vozač ulovljen je istoga dana u 
Oroslavju oko 23.30 sati 


rovedbom pojačanog 
Dc: prometa tije- 
kom proteklog viken- 

da, na području koje sigur- 
nosno pokriva PU krapinsko 
- zagorska utvrđeno je uku- 
pno 126 prometnih prekršaja. 


NAJBRŽI 

Najveća nepropisna brzina 
kretanja utvrđena je u subo- 
tu oko 13 sati na DC205 u Du- 
brovčanu od 119 km/h na di- 
jelu ceste gdje je prometnim 
znakom brzina ograničena 
na 70 km/h. Vlasniku vozi- 
la slijedi zahtjev za dostavu 
podataka o vozaču i potom 
izdavanje obaveznog prekr- 
šajnog naloga. 


- Najveća očitana koncen- 
tracija alkohola u organiz- 
mu utvrđena je u subotu oko 
23.30 sati, prilikom nadzora 
prometa u Oroslavju, kada je 
25-godišnjak upravljao osob- 
nim automobilom s 2,05 pro- 
mila alkohola u organizmu. 
Zbog počinjenog prekršaja, 
protiv njega se podnosi op- 
tužni prijedlog kojim se pred- 
laže ukupna novčana kazna u 
iznosu od 1300 eura te zaštit- 
na mjera zabrane upravljanja 
motornim vozilima “B' katego- 
rije u trajanju od tri mjeseca - 
izvijestili su iz policije 

Nadalje, u nedjelju je oko 
13 sati u Donjoj Stubici zau- 
stavljen 49-godišnjak koji je 


U Oroslavju je 25-godišnjak 
vozio s 2,05 promila alkohola u 
organizmu zbog čega se protiv 
njega podiže optužni prijedlog 
kojim se predlaže kazna od 1300 
eura i tri mjeseca bez vozačke" 


PUKZ 


upravljao neregistriranim i 
neosiguranim osobnim vo- 
zilom, za vrijeme dok mu je 
vozačka dozvola oduzeta i 
utvrđeno je kako je recidivist 
prometnih prekršaja. 

- Vozač je uhićen i uz op- 
tužni prijedlog zbog počinje- 
nih prekršaja je doveden na 
Općinski sud gdje mu je rje- 
šenjem određena novčana 
kazna od 1700 eura i zaštit- 
na mjera zabrane upravljanja 
motornim vozilima “B' katego- 
rije u trajanju od šest mjeseci 
- stoji u nastavku priopćenja. 


PIJANI, DROGIRANI... 

Isto tako, tijekom nadzora 
prometa zatečeni su i zau- 
stavljeni vozači pod utjeca- 
jem alkohola u Svetom Kri- 
žu Začretje (19-godišnjak s 
1,92 promila), u Dubrovčanu 
(28-godišnjak s 1,81 promila), 
u Bobovju (41-godišnjak s 1,79 
promila), u Krapini (23-godiš- 
njak s 1,61 promila) te u Tuhe- 
ljskim toplicama 21-godišnjak 
koji je bio pozitivan na test 
na droge i kod sebe je imao 
3,72 grama marihuane. (kk) m 


? DETALJI POŽARA U DONJOJ STUBICI 


Buknulo dok je 


83-godišnjakinja ložila peć 


Prošle je nedjelje oko 11 sati 
došlo do požara u kuhinji obitelj- 
ske kuće u Donjoj Stubici. PU kra- 
pinsko - zagorska u ponedjeljak je 
objavila rezultate očevida kojim 
je utvrđeno da je do požara doš- 
lo u prostoriji kuhinje, kada je vla- 
snica kuće, 83-godišnjakinja, ložila 
peć sa sitnim granjem i polila ne- 
poznatom tekućinom. Otvoreni 
plamen se iz peći proširio po ku- 
hinji, zahvatio ostale prostorije te 
krovište kuće. 

Nema ozlijeđenih osoba, na- 
stala je materijalna šteta od više 
tisuća eura, a požar su ugasili pri- 


padnici ZJVP Zabok i DVD Do- 
nja Stubica. 

Dan ranije, u subotu, 27. si- 
ječnja, u večernjim satima je 
došlo do manjeg požara u pro- 
storiji za odlaganje otpada u 
Hršak Bregu. 

- Do požara je došlo kada je 
60-godišnjakinja odložila vrući 
pepeo u PVC kantu za otpad, iz- 
gorjelo je krovište i vrata spre- 
mišta. Nema ozlijeđenih, na- 
stala je manja šteta, a požar su 
ugasili pripadnici ZJVP Zabok i 
DVD Krapinske Toplice - stoji u 
priopćenju. (vh) m 


? OPET! 24-GODIŠNJAKINJA | 32-GODIŠNJAKINJA DOBILE 
LINK I UPISIVALE SVOJE PODATKE 


Zbog naivnosti su sada 
lakše za oko 1500 eura 


p 


“+ 
\ ZA 


Jedna je 24-godišnjakinja u 
utorak prijavila policiji kako je 
preko Internet trgovine naruči- 
vala raznu robu, a nakon što je 
naručila, preko SMS-a je dobi- 
la internetsku poveznicu u koju 
je nakon otvaranja upisala svoje 
osobne podatke, uplatila iznos 
za dostavu paketa te nakon upi- 
sa podataka u poveznicu s ban- 
kovnog računa joj je skinuto 
više stotina eura. 24-godišnjaki- 
nja je oštećena za oko 900 eura. 


Isto tako u utorak je 32-go- 
dišnjakinja prijavila da je pre- 
ko Internet trgovine naručila 
odjevni predmet, potom preko 
SMS-a dobila internetsku pove- 
znicu u koju je nakon otvaranja 
upisala svoje osobne podatke, 
uplatila iznos za dostavu paketa 
te joj je nakon upisa podataka u 
poveznicu s bankovnog računa 
skinuto nekoliko stotina eura. 
32-godišnjakinja je oštećena za 
oko 500 eura. (kk) mi 


FOTO: DVD Donja Stubica 

OBAVIJESTI O SMRTI 


Janja Šanta 
_Je rođ. Gold 


iz Čakovca 
preminula u srijedu, 
31. siječnja 2024. godine 


| u 88. godini života. 


N wi Franjo 


Štefičar 


iz Čakovca 
preminuo u četvrtak, 
1. veljače 2024. godine 


| u 92. godini života. 


Josipa Zamuda 


_| Le rođ. Vuković 


iz Kuršanca 
preminula u četvrtak, 1. veljače 
2024. godine nakon kratke i 


teške bolesti u 71. godini života 


Marta 
Gregurović 


Polje Krapinsko, Krapina 
preminula u nedjelju, 
28. siječnja 2024., 

u 86. godini života 


4 


Jad ranka Šipek 


Martinišće 38 


05.07.1952. - 01.02.2024. 


Marijan Mišak 
1966. - 2024. 
Pregrada 


Anica Horvat 


1946. - 2024. 
Pregrada 


Franjo Mašić 
Biškupec 
81 godina 


Igor Habijan 
Varaždin 
55 godina 


DA 


dk 
Katica Buden 


Varaždin 
86 godina 


A 


dk 
Mira Delač 


Zagreb 
87 godina 


M 


Bosiljka Grgić 


Zagreb 
80 godina 


M 


uk 
Miroslava Žulić 


Zagreb 
103 godine 


Ana Radica 


Zagreb 
82 godine 


Arakom, d.0.0. 


ZA OBAVLJANJE KOMUNALNIH USLUGA 


49000 Krapina, Gajeva 20 


DEŽURNI TELEFON 0-24 sata: 091/371-1710 


Osobni dolazaka na adresu: Ulica Andrije Hebranga 1, Krapina 


KOMPLETNA ORGANIZACIJA 
POGREBA NA JEDNOM MJESTU 


Predajte osmrtnice na adresi osmrtniceoakajkavskekronike.hr 


Obavijesti o smrti, posljednje pozdrave, sjećanja i zahvale predajte putem e-maila. 

Shakira 


2. veljače 1977. godine - rođena 
Shakira Isabel Mebarak Ripoll - 
kolumbijska latino pop pjevačica 
i kantautorica. Znana samo kao 
“Shakira poznata je po svojim pje- 
smama, a neke od njih su: “Estoy 
Aqui“, “Ciega, Sordomuda", “Ojos 
Asi", “Whenever, Wherever“, “Un- 
derneath Your Clothes",“La Tortu- 
ra', Hips Don't Lie", “Waka Waka 
(This Time for Africa)", “Loca“i po 
svom provokativnom trbušnom 
plesu i micanju bokovima. Trbušni 
ples naučila je od bake Libanonke. 
Govori portugalski, španjolski, en- 
gleski, francuski, talijanski i arap- 
ski jezik. Prvi album je izdala s 14 
godina. Za vrijeme svjetske turne- 
je Oral Fixaton, Shakira je posjetila 
i Hrvatsku, održavši koncert u Ve- 
likoj Gorici 15. srpnja 2006. godine 
te u zagrebačkoj Areni 10. svibnja 
201. godine u sklopu turneje Sale 
ELSol /The Sun Comes Out. 

FOTO: SCREENSHOT/ YOUTUBE 


Josip Runjanin 


2. veljače 1878. godine - u Novom 
Sadu umro Josip Runjanin. Bio je 
hrvatski skladatelj i časnik u au- 
strougarskoj vojsci, uglazbio pje- 
smu Antuna Mihanovića Horvat- 
ska domovina, koja je 1891. godine 
proglašena hrvatskom himnom 
pod naslovom Lijepa naša domo- 
vino. U Glini je Runjanin prvi put 
čuo Mihanovićevu pjesmu “Horvat- 
ska domovina“. Nije sasvim sigurno 
jeli Runjanin skladao njezinu melo- 
diju, ali takvo mišljenje se uvriježilo 
u drugoj polovici 19. stoljeća. Točna 
godina nastanka nije poznata, ali se 
obično uzima 1848. godina. Pjesma 
je pod nazivom Hrvatska himna pr- 
vi puta izvedena prigodom otvo- 
renja Hrvatsko-slavonske izložbe 
u Zagrebu 1891., kada nijedan od 
autora više nije bio živ. 

FOTO: WIKIPEDIJA 


Oprah Winfrey 


29. siječnja 1954. 
godine - rođena 
Oprah Gail Winfrey, 
američka  tv-vo- 
diteljica, glumica 

i filmska produ- 
centica. Rođena je 

u siromaštvu u seo- 
skom području ame- 
ričke države Mississippi. 
Doživjela je traumatično 
djetinjstvo, uključujući i silova- 
nje u dobi od9 godina te trudnoću 
S 14 godina. Njezin sin umro je u 
djetinjstvu. Oprah je jedna od naj- 
utjecajnih žena u SAD-u. U njenoj 
emisiji gostovali su: Tom Cruise, 
George W. Bush, Prince, Michael 
Jackson, John F. Kennedy Jr, Mu- 
hammad Ali i mnogi drugi glumci, 
pjevači, političari i dr. Najbogatija je 
Afroamerikanka 20. stoljeća, jedina 
Afroamerikanka milijarderka. Mno- 
go je novaca darovala u dobrotvor- 
ne svrhe. Angažirala se u predsjed- 
ničkoj kampanji Baracka Obame. 
FOTO: SCREENSHOT/ YOUTUBE 

FEDERATIVNA NARODNA REPUBLIKA JUGOSLAVIJA IZGUBILA JE PRAVO ZALOGA NA IMOVINI ZAGORSKE OBITELJI IZ OKOLICE TUHLJA 


NIJE ŠALA: Jugoslavija ostala bez vinograda 
kraj Tuhlja — ima 15 dana za žalbu 


ederativna narodna republika Jugoslavija izgubila je pravo zaloga na imo- Odluka je dostavljena vlasniku nekretnina, a FNR Jugoslavija o svemu je oba- 


= zagorske obitelji iz okolice Tuhlja, piše Danica.hr. 


viještena putem e-Oglasne ploče suda. To je važno jer se državi koja je imala 


Uknjižba prava zaloga na šumama, pašnjacima i vinogradu ukupne po- upisan zalog na nekretninama ostavlja pravo prigovora. 
vršine oko 5000 četvornih metara upisana je 13. studenoga 1939. godine u korist - Protiv ovog rješenja može se izjaviti prigovor. Prigovor se izjavljuje ovom 
FNR Jugoslavije, i to zbog duga glavnice u iznosu od sedam dinara. sudu u roku 15 dana od dana dostave ovog rješenja, elektronički putem javnog 
Nakon 85 godina, sud u Klanjcu je u srijedu donio odluku da se na temelju bilježnika ili odvjetnika - izvijestili su sa suda nepostojeću državu. 
Zakona o zemljišnim knjigama, po službenoj dužnosti određuje brisanje založ- U doba dok se teret upisivao, u studenom 1939. godine, to je područje zapravo 
nog prava u teretovnici, na navedenom vlasničkom dijelu u katastarskoj opći- = bilo u sastavu Kraljevine Jugoslavije. Federativna narodna republika Jugoslavija 


ni Črešnjevec. 

je proglašena 1945. te je trajala do 1963. godine, kad je proglašena SFRJ. (kk) 

